
SCRIPTOR. 


PRAEFATIO. 


Cum  meam  qualemcunque  de  Tihullo  poeta  disputationem , 
Mnemosynae  inserendam,  parassem,  spes  nata  milii  est  posse 
inde,  si  adiicerentur  ipsi  versus  ad  quos  pertinet  illa,  quique 
eam  aliquo  modo  illustrant,  libellum  effici  fortasse  ne  ipsis  qui- 
dem  philologis  plane  contemnendum,  sed  illis  certe  gratum  qui 
literis  latinis  oblectari  cnpiant.  Atque  horum  nobis  hac  aetate 
praesertim  rationem  esse  habendam  mihi  persuasissimum  est. 
Non,  hercle,  is  ego  sum  qui  quamvis  accuratas  severasque  de 
intricatissimis  quaestionibus  despiciam  commentationes,  sed  omni 
illas  carere  fructu  opinor,  nisi  ad  ipsos  scriptores  poetasque  an- 
tiquos  viam  muniant  brevem  iucuudamque.  Florere  studia  nostra 
non  possunt  si  ipsae,  quarum  causa  suseipiuntur  illa,  intermor- 
tuae  sunt  literae.  Sua  semper  Baehrensiis,  Cartaltiis,  lacobyis 
laus  stabit  gloriaque,  sed  fortasse  non  minus  bene  nunc  de 
Tibullo  merebitur,  si  quis  effecerit  ut  denuo  legatur  ab  iis  qui 
eum  per  multos  iam  annos  in  scriniis  servant  absconditum. 
Vita  nobis  et  communi  luce  opus  est  ne  ipsa  nostra  emoriatur 
doctrina ! 


m  TIBULLO  POETA. 


Qui  nuper  docta  sane  et  copiosa  disputatione  demoustravit 
TibuUum  iniuria  semper  visum  esse  amorum  cantorem  praestan- 
tissimum,  F.  lacobyus  professor  Kieloniensis,  is  cum  omnino 
fundamentis  a  se  iactis  —  et  sunt  ea  solidissima  vastissimaque  — 
satis  confidere  videatur,  semel,  nisi  me  legentem  fefellit  opinio, 
haud  leviter  dubitare  incipit,  ideoque  rem,  unde  dubitatio  illa 
nascitur,  obiter  tantummodo  attingit  et  quam  primum  ad  alia 
omuia  trausit.  Sed  tota  illa  disputatio  qualis  sit  primum  viden- 
dum.  Legitur  in  Musei  Rhenani  vol.  64  et  65,  impletque 
paginas  86,  et  novimus  paginas  illas  constipatis  literis :  si  eas 
ad  mensuram  editionis  alicuius  pervulgatae  referimus,  dici  potest 
vir  clarissimus  de  singulis  poetae  versibus  plus  quaternarum 
paginarum  conscripsisse  commentarium.  En  eximiam  doctrinam 
summaque  dignam  admiratione  I  Sed  quis  non  sponte  intelligit 
quantae  molis  fuerit  de  suo  laudis  fastigio  poetam  depellere 
quem  tot  saecula  amassent  maximique  fecissent,  et  ad  abiectis- 
simam  illam  detrudere  hominum  uationem,  qui  de  ea  re  quam 
ueque  uorint  neque  senserint  unquam  e  variis  atque  undique 
collectis  laciniis  canoras  conflent  nugas?  Et  quid  de  Tibullo 
nos  iudicemus,  si  verum  est  quod  docet  lacobyus  eum  modo 
Horatium,  modo  Propertium  imitatum,  carmen  scribere  coepisse 
de  vitae  rusticae  felicitate,  sed  in  medio  labore  illo  subito  in- 
tellexisse,  cum  ex  distichis  illud  esset  compositum,  utique  ali- 
quid    esse    insereudum    de    amore,    ut    iusta   nasceretur  elegia, 

qualem  po?tukret  librorum  de  arie  poetica  caput  eo  pertinens: 
cumque  poetae  liomani  nullum  alium  amorem  notum  haberent 
quam  eum  quem  uova  Graecorum  comoedia  in  scenam  intro- 
duxisset,  ideo  Tibullum  laudibus  illis  vitae  simplicis,  qualis  fuit 
bominum  qui  Saturno  regnante  vixerunt,  addidisse  versiculos 
quibus  nobis  ante  oculos  ponitur  adolescentulus  aliquis  Menan- 
dreus,  quem  mulierculae  levissimae  amor  variis  modis  vexat  et 
ad  omue  nocturnorum  impellit  genus  proeliorum.  Sed  nolo  cum 
docto  illo  Hercule  inire  certamen;  sentio  enim  quam  infirmus 
meus  sit  clipeus  et  quam  brevis  gladius.  Tantummodo  submissa 
voce  plenusque  timoris  et  dubitationis  banc  pronuntio  coniectu- 
ram:  esse  quasdam  res  quas  satius  sit  omniuo  non  tangere  quam 
nimis  solida  ponderosaque  obruere  atque  prosternere  doctrina. 
Esto :  lacobyo  iudice  e  prima  Tibulli  elegia  luce  clarius  apparet 
quid  esset  canere  amorem  neque  scivisse  Tibullum  neque  curasse. 
Suum  amorem,  nam  mirum  aliquid  et  Tibullo  eveuit  et  severo 
qui  eum  condemnavit  iudici ....  fecit  enim  (et  quin  fecerit  neque 
ego  dubito  neque  dubitat  lacobyus)  Tibullus  quinque  elegiolas  paulo 
plus  centum  continentes  versus,  sed  in  quibus  omnia  insunt  quae 
in  arte  elegiaca  splendent  nitentque.  Nihil  unquam  apud  ullum 
cantatum  est  populum  quod  illis  praestet :  tam  penitus  sentit 
poeta  ipsam  rem  de  qua  agitur,  tantam  in  promptu  babet  lepi- 
dissimorum  copiam  ornamentorum  quibus  eam  legentibus  com- 
mendet.  Heinius,  ubi  in  editione  sua  ad  eas  pervenit,  continere 
se  non  potest  quiu  exclamet  sermone  illo  elegantissimo,  quo 
tunc  viri  docti  apud  Germanos  uti  et  poterant  et  solebant: 

„sequuntur  carmina  ad  meum  sensum  mellitissima  et  venus- 
tissima  ex  tota  antiquitate  Romana"  e.  q.  s. 
neque  minus  est  honorificum  testimonium  quod  iis  sermone  suo 
patrio  dat  Baehreusius,  qui  inter  eos,  qui  elegiacis  Romanis 
operam  dederunt,  semper  primarium  teuebit  locum :  quamvis 
enim  multa  protulerit  quae  nemini  mortalium  possint  placere 

TToKXoliyiv  h&Xolq  rovV  a.Traihnxi  '^poyov. 
Haec  enim  eius  sunt  verba :  „es  muss  ein  Dichter  ersten  Ranges 
gewesen    sein,    der   diese   anmuildgsten   Perlen    romischer  Poesie 
uns  geliefert  hat". 

Atque    elegiolae   illae,    quae   suos    sibi  habebunt  admiratores, 
quamdiu  in  honore  literae  erunt,  elegiolae  in  quibus  haud  facile 

dicas  arsne  maior  sit  an  veritas,  amorcm  habent  argumentum, 
non  ipsius  poetae,  sed  Sulpiciae  cuiusdam  et  Cerinthi,  Graeculi 
venusti ;  sed  sive  poeta  Sulpiciam  inducit  loquentem  sive  ipse 
suis  verbis  amorem  eius  cantat,  omnia  semper  vitae,  semper 
ardoris  plena  sunt  sinceri.  Profecto  difficile  dictu  est  in  natura 
rerum,    earum  praesertim  quae  ad  mentem  humanam  pertinent 

quid  possit  oriri 
quid  nequeat,  finita  potestas  denique  cuique 
quanam  sit  ratione  atque  alte  terminus  haerens 
sed  hoc  equidem  confidenter  pronuntiaverim  tale  hominis  mon- 
strum    exstare   nunquam    potuisse,    qui    quamdiu    alienos  cantet 
amores    omnes    omnium  saeculorum  poetas  aut  vincat  aut  certe 
aequiparet,   sed   simulatque    proprios   aff"ectus  ad  elegias  referre 
incipiat   adolescentulus   fiat   ineptissimus,    qui    Orbilii   sui  locos 
teneat   in   promptuque  habeat  sed  adeo  omnis  sit  iudicii  venus- 
tatisque    expers  ut  ne  illos  quidem  ipsos  apte  possit  disponere. 
Non  enim  hoc  aliquis  hic  possit  uti  perfugio  ut  alii  alia  aetati 
poetae    adscribat    carmina:  iuvenem  enim  vix  triginta  annorum 
obiisse  Tibullum  e  Marsi  constat  verbis  ^) : 

Te  quoque  Virgilio  comitem  non  aequa,  Tibulle, 
Mors  iuvenem  campos  misit  ad  Elysios 
et,  nisi  constaret,  tamen  hae  elegiolae,  quamvis  sint  perfecti  et 
consummati  poetae,  tamen  iuvenilem  prae  se  ferunt  ardorem, 
auctoremque  produnt  eius  aetatis  cuius  fuit  TibuUus  cum  librum, 
qui  iu  editionibus  primus  est,  ederet  iu  lucem,  secundum  aut 
ederet  aut  componeret. 

Non  ergo  sine  causa  Baehrensius  de  elegiolarum  nostrarum 
poeta  haec  pronuntiat: 

„Gruppe  zweifelte  nicht  daran  dass  sie  von  Tibuirs  Meister- 
hand  stammen.  Allein  die  Darstellung  ist  zu  ruhig,  zu  objectiv 
und  streng  an  die  Sache  sich  haltend  als  dass  man  dem  stets 
subjectiven,  stets  abschweifenden  und  von  einander  wiederstre- 
benden  Gefiihlen  hin  uud  her  geworfenen  Tibull  so  etwas  zu- 
trauen  konnte". 

In  quo  ingeniosissimi  critici  iudicio  haud  pauca  insunt  quae 
lubenter   mea   facio.    Effreffie    hic    veri    Tibulli  vera  describitur 


J)  V.  Cartaltium  Introd.  c.  1. 


iudoles.  Dicebam  me  impugnare  nolle  editam  illam  firmissimeque 
munitam  stupendae  doctrinae  arcem  quam  lacobyus  exstruxit, 
neque  contra  eius  copias  undique  ferratas  misellam  Tibulli 
elegiam  primam  defendere  ausim.  Neque  enim  quid  sibi  ea 
componenda  poeta  voluisset  unquam  bene  intellexi,  neque  nunc 
intelligo.  Sed  iusto  iniquius  propter  unam  elegiam  de  toto 
poetae  opere  lacobyum  statuisse  mihi  pro  certo  constat.  Ego, 
si  mihi  demonstrandum  est,  quid  inter  Romanos  intersit  elegi- 
acos,  hisce  uti  soleo  formulis :  Ovidius  per  totam  vitam  lascivus 
fuit  adolescentulus,  qui  „quae  bene  cederent  nesciret  relinquere"  '); 
et  nimis  bene  ei  cedebant  omnia;  ergo,  ne  tristissimas  quidem 
res  tractans  serius  esse  potest  sed  ludibrio  habet  et  semet  ipsum 
et  argumentum  suum  et  vel  maxime  legentes.  Propertius  quod 
semel  arripuit  argumeutum  ei  totum  se  dedit  ardentissimoque 
id  amplexatur  amore;  ut  est  fervido  vehementique  ingeuio  ita 
quaecunque  ei  in  mentem  veniunt  imagines  atque  oruamenta 
poetica  —  et  est  eorum  ingens  numerus  —  profundit,  non 
omnem  quidem  negligens  ordinem  sed  ita  tamen  ut  intelligere 
eum  is  tantummodo  possit  qui  se  in  eius  insinuaverit  famih'a- 
ritatem  ....  ergoque  eum  habeat  in  deliciis.  At  Tibullus  som- 
niantis  instar  ab  alia  specie  et  cogitatione  ad  aliam  delabitur, 
cognatam  quidem  priori  sed  tamen  leviter  ab  ea  discrepantem, 
donec  tandem  eo  rem  deduxerit  ut  non  minus  quam  qui  car- 
men  eius  legit  unde  illud  fecerit  initium  oblitus  esse  videatur. 
Vides  meum  de  Tibullo  iudicium  mire  cum  Baehrensiano  illo 
concinere.  Quod  ne  de  nihilo  fictum  videatur  unam  eius  hic 
percurram  elegiam;  qua  si  ut  totam  poetae  indolem  in  clara 
ponam  luce  mihi  contigerit,  aequior  mihi  fuisse  videbor  iudex 
quam  qui  una  elegia  usus  eum  turpi  condemnavit  iudicio. 
Sumam  libri  primi  tertiam,  quae  mihi  semper  visa  est  ceteris 
omnibus  praestare. 

Cohorti  praetoriae  adscriptum  se  et  cum  Messalla  ad  bellum 
profectum  poeta,  in  iusula  Corcyra,  ubi  in  morbum  sit  impli- 
citus,  relictum  couqueritur.  De  morbo  illo  lamentatur,  qui  quin 
sibi  sit  futurus  funestus  non  dubitat;  Isidem  invocat  quam  sua 
Delia   semper    tam    pie  coluerit;  „at  ego"  ait  „a  patriis  potius 

1)  Sen.  Rh.  IX,  5. 


diis  opem  petam :  o  quam  telices  erant  autiqui  homines  >Saturno 
regnante;  tum  nulla  navis  mare  sulcabat;  at  nunc  mihi  in  re- 
mota  insula  est  moriendum;  —  iam  paratum  poeta  habet  titu- 
lum  suum  sepulcralem  — ;  una  rea  me  solatur  quod  mihi, 
fideli  Amoris  cultori,  in  campis  Elysiia  certum  est  paratum 
domicilium ;  est  et  scelerata  quaedam  sedes  apud  inferos :  eo 
deveniunt  quicunque  Amorem  laeserunt;  ergo,  Delia,  etiam  at- 
que  etiam  te  moneo  casta  maueas  fidelisque".  luvat  ultimos  elegiae 
exscribere  versus,  ne  referendum  mihi  eorum  sit  argumentum, 
quod  nemo  mortalium  suis  invertere  possit  verbis  quin  turpiter 
corrumpat : 

At  tu  casta  precor  maneas,  sanctique  pudoris 

Assideat  custos  sedula  semper  anus. 
Haec  tibi  fabellas  referat  positaque  lucerna 

Deducat  plena  stamina  longa  colu, 
At  circa  gravibus  pensis  affixa  puella 

Paulatim  somno  fessa  remittat  opus. 
Tum  veniam  subito,  nec  quisquam  nuntiet  ante, 

Sed  videar  caelo  missus  adesse  tibi : 
Tunc  mihi,  qualis  eris,  longos  turbata  capillos, 

Obvia  nudato,  Delia,  curre  pede. 
Hoc  precor,  hunc  illum  nobis  Aurora  nitentem 
Luciferum  roseis  caudida  portet  equis. 
Atque  ex  animi  seutentia  tecum  hoc,  Albi,  precamur,  candidum 
pectus!  Nam  amamus  te  et  ingenium  tuum  admiramur;  verum, 
heus  tu,  morbus  iste  quorsum  abiit,  quorsum  Phaeacum  iusula, 
quorsum  tu  ipse  Messallae  comes?   In  uubium,  ut  opinor,  rem- 
publicam  avium  cantu  personantem  amoenissimo. 

Baehrensianae  editionis  exemplari,  quo  uti  soleo,  elegiarum 
Tibulli  omnium  praemisi  brevem  conspectum  quem  ad  usum 
meum  composui;  quem  cum  conscripsissem  totius  rei  hanc  quo- 
dammodo  summam  feci : 

Quae  nova  sint  vere  fers,  Albi,  pauca,  sed  illa 
Lumine  quam  claro  quam  proprioque  niteut! 
Tam  lepideque  tuas  calles  adiungere  gemmas 
Antiquae  gazae,  fiat  ut  omne  novum. 
Non,  hercle,  ego  negaverim  saepe  admodum  esse  difficile  poetam 
nostrum    per    iuflexas    suas    tortuosasque    comitari    semitas,    ut 

mirandnm  uon  sit  identidem  viros  doctos  ad  omne  transpositio- 
num  confugisse  genus.  Minus  etiam  negare  ausim  saepe  nos  ad 
desperationem  adigi  doctrina  illa  antiquaria  qua  leg^eutes  obruit 
poeta;  istam  vero  Plioebi  laudatioueni  (II,  5)  qui  enucleaverit 
„Yirum  putabo",  qui  ullo  modo  laudare  voluerit  ,,hominem  non 
putabo".  Sed  multo  lubentius  declaro  Tibullum  legeuti  mihi 
verum  poetam  stare  ante  oculos,  qui  multis  egreg-iisque  virtu- 
tibus  vitia  compenset  in  carminum  dispositione  praesertim  con- 
spicua.  Genmas  vero  illas,  quas  dicebam,  quo  magis  agnoscamus, 
unam  etiam  percurram  elegiam,  libri  II  sextam,  quae  illarum 
continet  splendidissimam. 

„MaIbrouck  s'en  va-t-en  guerre".  Immo  vero:  „castra  Macer 
sequitur.  Sed  huc  quoque  eum  Amor  comitabitur ;  aut  si  mi- 
litibus  Amor  parcit,  ego  quoque  do  nomen  militiae.  Nam  et 
ego  fortis  sum,  sed  me  clausae  puellae  fores  frangunt  debi- 
litantque.  0  quam  miser  ego  sum ;  mori  vellem  nisi  Spes  me 
sustentaret  —  sequitur  illius  deae  praestantissima  laudatio  sex 
versus  implens  —  illa  mihi  promittit  Nemesim  mihi  lenem 
fore  facilemque.  Parce  mihi,  Nemesis,  hoc  te  obsecro  per  dul- 
cissimae  sororculae  memoriam  .  .  .  ."  Hic  inseritur  immortale 
illud  episodium  de  puellula  illa  saeva  morte  rapta,  quod  totum 
exscribam  ne  quidquam  praeclari  artificii  pereat: 

Parce,  per  immatura  tuae  precor  ossa  sororis : 

Sic  bene  sub  tenera  parva  quiescat  humo. 
Illa  mihi  sancta  est,  illius  dona  sepulcro 

Et  madefacta  meis  serta  feram  lacrimis; 
Illius  ad  tumulam  fugiam  supplexque  sedebo 

Et  mea  cum  muto  fata  querar  cinere. 
Non  feret  usque  suum  te  propter  flere  clientem : 

Illius  ut  verbis,  sis  mihi  lenta  veto, 
Ne  tibi  neglecti  mittant  mala  somnia  Manes, 

Maestaque  sopitae  stet  soror  ante  torum, 
Qualis  ab  excelsa  praeceps  delapsa  fenestra 
Venit  ad  infernos  sanguinolenta  lacus. 
„Sed  contineo  me,  ne  tristis  fiat  mea  Nemisis,  et  tristem  eam  esse 
nolo,  non  ita  de  me  est  merita;  non  enim  ipsa  me  tam  reddidit  mi- 
serum,  ipsa  insons  est;  malorum  omnium  sola  lena  causa  est;  haec 
rae  oppugnat,  haec  efficit  ut  anxius  identidem  memetipsum  rogem 


Quisve  meam  teneat,  quot  teneatve  modis. 
Tunc  tibi,  leua,  precor  diras :  satis  auxia  vives  ' j 
Moverit  e  votis  pars  quotacunque  deos." 
Atque  baec  tam  variis  abundans  ornamentis  elegia  nou  plus 
viginti  septem  implet  disticha.  Ecquid  iure  de  gemmis  dixi 
efficientibus  ut  totum  quodammode  novum  existeret  carmen? 
Esto,  habemus  poetam  duorum  librorum,  iu  quibus  tam  multa 
deprebendimus  admiramurque  praeclara  ut  si  quid  minus  placet  — 
dummodo  ne  nimis  doctrinam  nostram  grammaticam  amemus  — 
nosmet  ipsos  quam  poetam  accusare  malimus.  Quid  vero  si 
eiusdem  esse  sumpserimus  quinque  elegiolas,  a  libris  illis  satis 
diversas,  sed  in  suo  genere  tam  praeclaras  ut  nulla  eos  digne 
sit  laudatura  aetas?  Nonne  revera  magmcm  nacti  erimus  poetam, 
quem  numquam  uobis  eripi  simus  passuri,  etiamsi  omnes  nostri 
saeculi  couiurent  Cratetes  Zenodotique  eique  admoveant  rationes 
illas  quas  unice  veras  esse  pronuntiaverint  qui  nunc  regii  sunt 
philologi?  Et  quidni  sumamus?  Tamquam  Tibulli  nobis  sunt 
traditae  —  hoc,  per  se  spectatum,  leve  est,  nam  Tibulli  nomen 
prae  se  ferunt  etiam  ineptae  illae  Li/gdami  elegiae  et  puerilis 
iste  Fanegijricus  Messalae,  sed  accedit  aliquid  quod  codicibus 
egregium  addat  praesidium:  de  Sulpicia  quadam  agitur,  muliere 
nobili,  quae  in  tutela  est  Messalae,  quo  patrono  utebatur  Ti- 
bullus,  et  tantum  non  certum  est  illum  Messalam  fuisse  Sul- 
piciae  avunculum.  Nonne  obstinatae  sit  iniquitatis  contendere 
etiam  ut  praeclaro  hoc  titulo  TibuIIum  nostrum  spoliemus? 
Nouue  Baehrensius  propter  discrepantiam  quae  inter  libros  et 
elegiolas  intersit  illas  librorum  auctori  abiudicans  sibi  arrogat 
quod  non  suae  sit  dicionis  ?  Eideremus  eum  si  contenderet  non 
unius  esse  hominis  bene  Graece  et  bene  Latine  scrire ;  quanto 
maiore  eum  rideamus  iure  definieutem  quid  poeta  possit,  quid 
non   possit?    Sed    quid   hic    Baehrensium   impugno?  -)    Nostrae 


1)  Sic  legendum  censeo,  vives,  non  vivas;  futurum  requirit  et  syntaxis  et  sententia: 
non  in  votum  sed  in  rei  ex  votis  nasciturae  demonstrationem  exire  hic  locus  debet; 
denique  satis  recte  cam  futuro,  male  cum  coniunctivo  iungitur.  Quodsi  quis  dicat 
vivas  hic  esse  ^m>j?  siv,  is  me  adiuvet,  non  refellat.  Cur  enim  poeta  elegerit  id  quod 
ambiguum  esset,  reliquerit  quod  disertum? 

2)  Olim  plerumque  elegiolae  nostrae  TibuUo  abiudicabantur,  certe  Tibulli  eas  essc 
negarunt  Brouckhusius  et  Heinius.  Praeclara,  profecto,  nomina,  scd  me  Cartaltii 
rationes  magis  movent. 


8 

aetatis  viri  docti,  quorum  summa  iam  est  auctoritas,  Cartaltium 
dico  lacobyumque,  quiu  elegiolae  nostrae  Tibulli  sint  non  dubi- 
tant.  Ad  hos  ergo  provoco  donec  exstiterit  qui  ad  Baebrensii 
redire  malit  ratioues. 

Profecto  magnus  poeta  fuit  Tibullus,  sed  nobis,  sero  natae 
posteritati,  talem  se  in  elegiolis  multo  magis  quam  in  libris 
exbibet.  Has  ergo  paulo  accuratius  aspiciamus;  sic  fortasse  in 
clariore  etiam  luce  eius  ponere  virtutes  poterimus,  certe  aptam 
ea  res  nobis  praebebit  facultatem  de  uuo  alteroque  versu  nostrae 
proferendae  sententiae. 

Prima  ergo  elegiola  poeta  Sulpiciae  describit  veneres,  con- 
templari  se  eam  fingens  dum  Kalendis  Martiis  rem  facit  divinam. 
Et  primis  quidem  versibus  Martem  ipsum  ad  eam  advocat, 
suntque  illi  versus  mirae  festivitatis,  ibi  tenerornm  lusor  amorum 
terribilem  belli  deum  ludibrio  habet: 

Sulpicia  est  tibi  culta  tuis,  Mars  magne,  Kalendis : 

Spectalum  e  caelo,  si  sajris,  ipse  veni. 
Hoc  Venus  ignoscet :  at  tu,  violente,  caveto 
Ne  tibi  miranti  turpiter  arma  cadant. 
In   quibus  illud   si   sapis   parum  accurate  Heinius  sic  explicat: 
„si   iudicium    et   sensum   elegantiae  habes".  Nam  inest  quidem 
illud  his  verbis,  sed  potius  subest;  quod  aperte  poeta  dicit  hoc 
est:    „nisi   mavis    tua   culpa  carere  spectaculo  quo  nullum  tibi 
unquam  pulchrius  est  oblatum".  Sic  proprius  illud  si  sajns  ac- 
cedit   ad   usitatam    hanc  formulae  significationem,  ut  quem  sic 
alloqueris   periculi   alicuius    vitandi   admoneas;  eleganter  simul 
et  accurate  Wunderlichius  ad  Catulli  versum  35,  7: 

Quare,  si  sapiet,  viam  vorabit 
annotat:  „si  rebus  suis  satis  prospiciet". 

Ne  quis  autem  versu  3,  de  prosodia  nimis  sollicitus,  sed  legat 
pro  at,  concessa  licentia  poetam  usum  moneo  ut  ingratum  vi- 
taret  sonum  ignos^ce^  sed, 

Tum  (omitto  distichon  quod  in  hac  causa  minoris  est  momenti) 
sic  puellae  veneres  poeta  laudat : 

Illam,  quidquid  agit,  quoquo  vestigia  movit, 

Componit  furtim  subsequiturque  Decor. 
Seu  solvit  crines,  fusis  decet  esset  capillis: 


Seu  compsit,  comptia  est  veneraiula  comis. 
Urit,  seu  Tyria  voliiit  procedere  palla; 
Urit  seu  nivea  candida  veste  venit. 

Haud  equidem  mirer  si  quis,  ne  TibuUiim  elegiolarum  nostra- 
rum  poetam  faciat,  Ovidio  eas  ascribat.  De  eo  etiam  Baelirensius 
cogitasse  videtur  cum  haec  scriberet : 

„Im  Kreise  Messalla's  verkehrten  doch  nicht  blosz  solche  Di- 
lettanten,  wie  wir  sie  in  Lygdamus,  dem  Verfasser  des  Pane- 
gyricus,  des  Culex  u.  s.  w.  kennen !  Zu  demselbeu  gehorten  doch 
auch  wahre  Dichter  wie  Ovid  und  andere". 

Nam  quod  addit: 

„Ja,   wer   will   uns    verbiirgen,  dass  nich  Messalla  selbst  die 
Liebe  seiner  Nichte  poetisch  zu  verklaren  uuteruahm?" 
ludere  vir  praestantissimus  videtur. 

Certe  sex  hi  versiculi  quodammodo  colorem  quendam  habent 
Ovidianum;  sed  quam  verecunde  se  intra  iustos  coutinet  ter- 
minos  uoster.  Ovidius  vix  viginti  hic  contentus  fuisset  versibus. 

Est   et   alius    poeta,    cuius   hic   recordamur,    Propertius.    Cui 
enim  non  illa  sett  —  seu  in  mentem  vocant  distichon  notissimum : 
Seu  quidquid  fecit,  sive  est  quodcuuque  locuta, 
Maxima  de  nihilo  nascitur  historia? 
Sed  nunc  quoque  uterque  poeta  est  qualis  esse  solet:  vehemen- 
tior  ardentiorque  Propertius,  lenior  placidiorque  Tibullus. 

Talem  ergo  puellam  dignam  poeta  clamat  rebus  quas  orbis 
terrarum  fert  pretiosissimis.  Has  quoque  sex  enumerat  versibus 
(15 — 20),  tum  quod  quatuor  versuum  invocatione  carmen  in- 
choavit,  quatuor  versuum  invocatione  claudit  (21 — 24).  Nulla 
unquam  elegia  aptius  elegantiusque  fuit  composita.  Lubet  rem 
in  tabula  propouere : 

Invocatio  ad  Martem  II  disticha 

transitorium  distichon  I 

Sulpiciae  veneres  describuntur  III  distichia 

vs.  13  sq.  transitorium  distichon  I 

Dona  Sulpiciae  offerenda  describuntur  III  distichis 

Clauditur  carmen  Musarum  et  Apollinis  invocatione  II  disticha 

implente. 

De  hac  pauca  etiam  dicenda  restant: 

21     Hanc  vos,  Pierides,  festis  cantate  Kalendis, 

Et  testudinea  Phoebe  superbe  lyra. 
Hoc  sollemne  sacrum  multos  Jiaec  sumct  iu  aunos: 

Dignior  est  vestro  uulla  puella  choro. 
vs.  23  Itaec  sumei  edidit  Baehrensius,  sed  sensit  utique  coniunc- 
tivo  opus  esse,  nam  coniecit  Aaec  visat,  quod  nemo,  ut  opinor, 
probabit.  Quanto  rectius  codicis  Guelferbytani  manus  tjecunda 
snmat  praebet !  Sed  ne  boc  quidem  Tibullus  scribere  potuit; 
non  enim  tolerandum  videtur  istud  „hoc  sacrum  haec  sumat". 
Intellexit  hoc,  ut  opinor,  Scaliger  qui  consummet  legi  iubet.  Sed 
huic  verbo  nullus  hic  locus  est;  requiritur  verbum  quod,  ut  ita 
dicam,  nullum  proprium  habeat  colorem,  sed  rem  quam  simpli- 
cissime  significet.  Praestantissima  ergo  est  lectio  quani  „Itali" 
non  excogitasse  sed  servasse  videntur:  celehrctur.  Vide  quam 
egregie  nunc  egregiae  elegiae  decurrat  clausula: 
Hanc  vos,  Pierides,  festis  cantate  Kalendis, 

Et  testudinea,  Phoebe  superbe,  lyra. 
Hoc  sollemne  sacrum  multos  celehretnr  in  annos : 

Dignior  est  vestro  nulla  puella  choro. 
Nonne  suavissime,  et  ad  sensum  aptissime,  pronomina  variantur, 
iuteriecto  verbo  in  passivo? 

Et  quale  futurum  totum  hoc  corpusculum  eroticum  promittit 
praefatio,  quam  iam  percucurrimus,  talem  se  praebet,  uberius 
promissis  etiam,  statim  quae  prima  sequitur  elegiola :  venustis- 
sima  est  facetissimaque.  Hic  autem  non  Sulpiciam  poeta  laudat 
sed  ipsam  loquentem  inducit :  anxia  est  sollicitaque,  nam  vena- 
tum  profectus  est  Cerinthus.  lam  primi  quatuor  versus  rem 
nos  docent  quam  mox  in  usum  nostrum  possimus  convertere. 
Certe  tam  lepidi  sunt  ut  me  quin  exscribam  uon  possim  coutinere: 
Parce  meo  iuveni,  seu  quis  bona  pascua  campi 

Seu  colis  umbrosi  devia  montis  aper, 
Nec  tibi  sit  duros  acuisse  in  praelia  dentes: 
Incolumem  custos  hunc  mihi  servet  Amor. 
Parce  meo  iuveni:  nonne  et  e  tribus  hisce  vocabulis  et  e  toto 
huius  loci  colore,  qui  materciilam  deceat  dilecto  timenteni  filiolo, 
maturam  agnoscis  virginem  de  adolescentulo,  vixdum  pueritiam 
egresso,  sollicitam  ?  Sequuntur  haec : 

5     Sed  procul  abducit  venandi  Delia  cura: 
0  pereant  silvae,  deficiantque  canes ! 
Quis  furor  est,  quae  mens,  densos  indagine  colles 
Claudentera  teneras  laedere  velle  manus? 
Hic    ego    versu    5    semper   suspicor   non   secl   legendum    esse 
verum  nam.  Quod  fortasse  non  necessarium,  dummodo  recordemur 
post   enuntiatum    negativum   semper   sed  vernacule  ita  esse  ver- 
tendum    tamquam    si    nam  legeretur.  Tamen  ad  mcam  me  con- 
iecturam  statim  reducit  initium  loci  quem  poeta  subiicit: 
8ed  tamen,  ut  tecum  liceat,  Cerinthe,  vagari, 

Ipsa  ego  per  montes  retia  torta  feram, 
Ipsa  ego  velocis  quaeram  vestigia  cervi 
Et  demam  celeri  ferrea  vincla  cani. 
Eadem  enim  particula  tam  brevi  spatio  repetita  maculam  quan- 
dam  aspergit  tantae  venustati,  levem  quidem  sed  tamen  maculara. 
Additque   haec   quae  quam  maxime  quam  sibi  tura  sit  grata 
futura  venatio  significent : 

Tunc  mihi,  tunc  placeant  silvae,  si  lux  mea,  tecum 
Arguar  ante  ipsas  concubuisse  plagas. 
Totum   hoc  a.TTpofjloY.viTov,  haud  nego,  Ovidiani  aliquid  habet. 
In    mentem    mihi  certe  hic  noti  illi  versus  veniunt,  qui  et  ipsi 
rem  modo  commemoratam  quodammodo  in  contrarium  vertunt: 
Quoque  loco  tecum  fuerim  quotiesque,  Cupassi, 
Narrabo  dominae  quotque  quibusque  locis. 
Sed  tamen  in  illo  quoque  adhibendo  flosculo  quanto  verecundior 
Tibullus,    quantoque    siucerior!    Et    quam    egregie  Sulpicia  hoc 
utitur   artificio    ut   sui   erga    fidelem   virginem   officii  admoneat 
puerum,  iam  levem  fortasse: 

Tunc  veniat  licet  ad  casses,  illaesus  abibit, 
Ne  Veneris  cupidae  gaudia  turbet,  aper. 
Nunc  sine  me  sit  nulla  Venus,  sed  lege  Dianae, 

Caste  puer,  casta  retia  tange  manu; 
Et  quaecunque  raeo  furtim  subrepit  amori, 
Incidat  in  saevas  diripienda  feras. 
Habent   haec   quoque    colorem    Ovidianum ;    sed    Ovidius    hic 
quantopere    indulsisset  ingenio  suo  (cogita  modo  de  Cephalo  et 
Procride  in  Metamorphosesin),  quantoque  ipsa  brevitate  disertior 
Tibullus ! 

Fere    totam    iam   aureolam    exscripsi    eleg-iara.    Duo    tautum 
supersuut  versiculi  quibus  egregie  clauditur : 
At  tu  veuaudi  studium  concede  pareuti 
Et  celer  in  nostros  ipse  recurre  sinus. 
Uic   quoque   aguoscimus   adolescentulum  qui  noudum  sui  sit 
iuris,  immo  vero  vix  robustus  satis  ut  identidem  patrem  venau- 
tem   comitari   ei   liceat.    Et,    quod  simul  nos  docet  totam  hanc 
narratiunculam   de   Sulpiciae    Ceriuthique   amore    non  de  nihilo 
fictam   sed   ex   ipsa   vita   sumptam,   videmus   Graeculum  illum 
obscuriore   loco  natum,  qui  patrem  habeat  venando  quaerentem 
victum. 

Longe  aliud  est  tertiae  elegiolae  argumentum:  aegrotat  Sul- 
picia.  Hoc  ornameuto  nullus  liber  de  amore  carere  potest,  sed 
vide  quanta  iu  communi  quoque  illo  atque  adeo  decantato  loco 
sit  praestantissimi  poetae  ars.  Nou  amatorem  iuducit  quereutem 
de  periculo  ambobus  imminente  sed  ipse  pro  iis  medicae  artis 
deum  invocat.  lam  quantum  illud  sit  periculum  apparet  e  re- 
petitione  quam  primum  exhibet  distichon : 

Hiic  ades  et  teuerae  morbos  expelle  puellae 
Huc  ades,  intonsa  Phoebe  superbe  coma. 
Et  tamquam  si  nondum  sufficiat  illa,  obtestandi  adiicit  formulam 

Crede  mihi,  propera 
i.  e.  noli  putare  me  ante  tempus  metuere :   festinatioue  opus  est. 
Quoque    magis    deum    permoveat,    eum  admonet  honoris,  quem 
nunc  possit  obtiuere : 

nec  te  iam,  Phoebe,  pigebit 
Formosae  medicas  applicuisse  mauus. 
Memor  hic,  si  recte  video,  poeta  est  locorum  apud  alios  poetas 
(non  enim  apud  Lucilium  solum  illud  olim  lectum  fuisse  suspi- 
cor),  ubi  Apollo  se  pulchrum  quidem  dici  sed  neque  diis  neque 
liominibus  veuerabilem  videri  queritur.  Plura  sunt  iu  hac  elegia 
quae  eodem  teudere  videntur,  et  fortasse  ad  hauc  lucem  mox 
locum  queudam  corruptum  sanare  poterimus. 

Tum  quid  Apollini  sit  faciendum  sic  describitur : 
5     Effice  ne  macies  pallentes  occupet  artus 

Neu  notet  iuformis  pallida  membra  color. 
Et  quodcunque  mali  est  et  quidquid  triste  timemus, 
lu  pelagus  rapidis  evehat  amuis  aquis. 

Sancte,  veni,  teciimque  feras,  quicunque  sapores 
Quicunque  et  cantus  corpora  fessa  levant. 
vs.  5  sq.  pallentes  ....  pallida.  Tam  ineptam  repetitionem  ab 
egregio  profectam  credamus  poeta?  Non  credidit  Baehrensius, 
neque  credit  Cartaltius,  sed  hic  tamen  accipere  non  audet  quod 
offerunt  o\  fXTiyiJt.ocTixi,  quamquam  unice  verum  illud  est:  candida. 
In  praecedentibus  egregie  dicitur  „efl5ce  ne  macies  pallentes 
occupet  artus"  i.  e.  effice  ne  tabescat  pallescatque  Sulpicia ;  sed 
in  enuntiato  „neu  notet  informis  ....  membra  color"  substan- 
tivum  membra  epitheton  requirit  quod  op^positum  sit  illi  quo 
substantivum  color  ornatur.  Nullum  autem  aptius  quam  candida 
illud  „Italorum".  Candida  membra  formosae  sunt  virginis  inte- 
grisque  tiorentis  viribus  corporis. 

Versu  8  quantocius  recipiatur  Heinsii  emendatio  devehat. 
Non  enim,  ut  opinor,  fiimi  est  evehere  sed  venti  quidquid  leve 
est  in  montium  tollentis  cacumiua. 

Propter  Cerinthum  se  haec  precari  sic  poeta  declarat: 
Neu  iuvenem  torque,  metuit  qui  fata  puellae 
Votaque  pro  domina  vix  numeranda  facit. 
luterdum  vovet,  interdum  quod  langueat  illa 
Dicit  in  aeternos  aspera  verba  deos. 
Sed  subito  ad  ipsum  conversus  Ceriuthum  sic  pergit : 
15     Pone  metum  Cerinthe:  deus  uon  laedit  amantes 

Tu  modo  semper  ama :  salva  puella  tibi  est. 
21     Nil  opus  est  fletu :  lacrimis  erit  aptius  uti 

Si  quando  fuerit  tristior  illa  tibi. 
17     At  nunc  tota  tua  est,  te  solum  candida  secum 

Cogitat,  et  frustra  credula  turba  sedet. 
Hanc  versuum  transpositionem,  quam  numeris  additis  signi- 
ficavi,  nemo  nostri  temporis  editorum  tam  teuax  est  traditi  quin 
lubenter  ab  „Italis"  recipiat.  Tam  multa  tamque  egregia  illi 
nobis  viri  iam  douaverunt  ut  satis  mirari  non  possim  cur  ho- 
dierni  philoiogi  saepe  etiam  lenissimas  eorum  emendationes  tam 
anxie  vitent.  Quod,  quaeso,  est  istud  periculum?  An  verum  esse 
desiit  quod  innumeris  excussis  codicibus  pronuntiavit  Baehrensius 
(Tib.  Praef.  p.  ix): 

„sane  haud  raro  praeclara  opera  corruptelas  antiquas  sustu- 
lerunt"? 


14 

Haiid,  ut  opinor,  magniim  capiet  respublica  nostra  detrimentum 
etiamsi  iusto  saepius  erimus  obsecuti  talibus  viris,  quorum 
praeclara  interdum  enituit  opera !  Sed  de  ipsis  versibus  videamus. 
Haud  dissimilis  hic  nobis  Cerintbus  depingitur  Protesilai  Ovi- 
diani,  de  quo  sua  Laodamia  haec  exclamat: 
Bella  gerant  alii,  Protesilaus  amat. 
Hic,  si  fieri  potest,  festivior  etiam  Ovidius  quam  Tibullus. 
Certe  admodum  utilis  hic  locus  est  ad  demonstrandum  etiam 
in  simillimis  adhibendis  ornamenlis  quantopere  hi  poetae  inter 
se  discrepent.  Quod  ideo  toties  moneo  quia  semper  metuo  ne 
quando  Baehrensiana  illa  suspicio,  de  qua  supra  dixi,  renascatur. 
Sed  multo  maius  hoc  videtur  periculum  ne  aliquando  aliquis 
nobis  obtrudatur  imitator  Ovidii,  qui  hasce  elegiolas  confinxerit. 
Nobis  iam  constat  harum  poetam  Ovidio  parem  et  tamen  ab 
eo  admodum  diversum  fuisse.  Sed  nusquam  clarius  quam  hic 
apparet  quanto  ille  artificio  sibi  transitum  ad  nova  argumenta 
parare  soleat.  Velut  hic  aptissime  Cerinthi  metu  utitur  ad  Sul- 
piciae  fidem  confirmandam.  Fidelem  enim  futuram  certa  spes 
est  eam  quae  de  se  haec  affirmari  legat: 

At  nuuc  tota  tua  est,  te  solum  candida  secum 
Cogitat  et  frustra  credula  turba  sedet. 
Frtisira  credula  turba  sedet.  Nihil  unquam  legi  festivius :  adsidet 
Sulpiciae   foribus   amatorum    turba,    sed   frustra   credunt  miseri 
unquam  sibi  apertum  iri  iauuam! 

lam    exhausit    materiem    suam   praeclarus   poeta,    clauditquc 
carmen  nova  Apollinis  iuvocatione : 

Phoebe,  fave ;  laus  magna  tihi  trihuetur  in  uno 
Corpore  servato  resiit^iisse  duos. 
Haec  quoque  Ovidianum  habent  colorem,  sed  subito  novi  aliquid 
noster  adiicit  quod  peculiare  toti  praebeat  carmini  decus: 
lam  celeber,  iam  laetus  eris,  cum  debita  reddet 

Certatim  sanctis  laetus  uterque  focis. 
Tum  te  felicem  dicet  pia  turba  deorum, 
Optabunt  artes  et  sibi  quisque  tuas. 
Sed   hic   ante  omnia  turpissima  est  delenda  macula.  Nam  in 
servitutem  addictus  sit  lectionibus  traditis  qui  in  tersissimo  poeta 
istam  ferat  repetitionem  laetus  .  .  .  laetns,  Prudenter  omnino  et 
lepide  annotat  Cartaltius :    „il  semble  qu'ici  Tibulle  ait  eu  une 

raison  pour  insister  sur  le  fait  que  le  (lonouement,  joyeux 
pour  les  (leux  amants,  le  sera  aussi  pour  le  dieu  sauveur",  sed 
pauperculi  poetae  est  tale  requirere  auxilium.  Nihil  enim  tam 
inepte  dictum  est  quin  eiusmodi  possit  defendi  explicationibus. 
Me  si  roges  quid  Tibullus  scripserit,  nihil  mihi  aptius  pro 
priore  laetns  (nam  secundum  illud  unice  verum  est)  reponi  posse 
respondeam  quam  magnus.  Nam  et  hoc  loco  et,  quemadmodum 
modo  dicebam,  etiam  in  primis  carminis  versibus  nobis  ante 
oculos  ponitur  deus,  quem  sortis  suae  poeniteat,  quem  Ijomines 
diligant  amentque  magis  quam  venerentur  metuantque,  cuiusque 
in  Olympo  ars  lenis  clemensque  sordeat  si  comparetnr  cum 
lovis,  Martis  aliorum  telis  armisque.  „At  si  Sulpiciae  salutem 
attuleris"  poeta  ait 

Tunc  te  felicem  dicet  pia  turba  deorum 
Optabunt  artes  et  sibi  quisque  tuas. 
Profecto  praeclara  baec  praeclari  carminis  clausula ! 

Quarta   elegiola  denuo    verba   facit  Sulpicia.   Ees  enim  adest 

quae   sponte    eam    faciat  disertam.  Cerinthi  alluxit  natalis  dies. 

En  aptissimam  optima  quaeque  precandi  dilectissimo  adolescentulo 

occasionem  !    Atque    sic  intimos  suos  expromere  orditur  sensus : 

En  qui  te,  Oerinthe,  dies  dedit,  hic  mihi  sanctus 

Atque  inter  festos  semper  habeudus  erit. 

Istud  en  qui  Baehrensi  est,  miro  hic  quoque  indulgentis  illi 
studio  spernendi  id  quod  simplex  nimis  videretur,  quamvis  esset 
traditum  et  omnes  expleret  numeros.  In  codicibus  enim  0  le- 
gitur,  quod  sensu  cassum,  et  gui,  sed  codex  F  qui  miJii  exhibet; 
rectissime :  carere  enim  hic  dativo  nullo  modo  possumus ;  hic 
dies  te,  Cerinthe,  dedit  nihili  est;  hic  dies  te  mihi  dedit  decet 
puellam  totam  amori  suo  deditam.  Sed  non  solum  ideo  qui  mihi 
te,  Cerinthe,  dies  dedit  est  legendum  quia  eiusmodi  enuntiatum 
suum  sibi  requirit  dativum,  sed  quia  sic  demum  nascitur  sen- 
tentia  quae  ipsam  rem  clara  perfundat  luce.  Amat  virgo 
Romana  Graeculum,  vernulam,  ut  opinor,  certe  obscuriore  loco 
natum  et  amat  maturior  iam  puerulum.  Num  quidquam  magis 
eam  decet  quam  illius  pueri  diem  natalem  vocare  diem  quo 
ipsa  eum  nacta  sit  tamquam  dulce  aliquod  munusculum  suaeque 
vitae  suavissimum  oblectamentum? 

Te  nascente  novum  Parcae  cecinere  puellis 
Servitium  et  dederunt  regua  superba  tibi. 
Adultam  fere  fuisse  virginem  suspicor  Sulpiciam  cum  Ceriuthus 
nasceretur,   sed  iam  tum  in  fatis  erat  ut  post  multos  alios  hic 
eam   nova   exureret   flamma  prae  qua  priores  suos  amores  con- 
temneret  et  nihili  faceret.  Hoc  evenisse  ipsa  sic  testatur: 

Uror  ego  ante  alios:  iuvat  hoc,  Cerinthe,  quod  uror, 
Si  tibi  de  nobis  mutuus  ignis  adest. 
En  unum  distichon  quod  si  Tibulli  est  (et  quidni,  obsecro,  eius 
sit?    Quis  unquam  talium  versiculorum  poeta  sub  alieno  potuit 
latere  nomine?)  satis  eum  viudicat  a  lacobyano  crimiue.  Talemne 
poetam  amori  canendo  nou  fuisse  idoneum ! 
Fortunatam  se  tali  amore  Sulpicia  praedicat 

Mutuus  adsit  amor,  per  te  dulcissima  furta 
Perque  tuos  oculos  per  geuiumque  rogo. 
Leviusculum  fortasse  est  quod  moneo,  sed  nihil  contemnendum 
quod  a  quavis  macula  huiuscemodi  defendat  versiculos;  rectissime 
per  te  edidit  Baehrensius,  spreta  varia  leetione  te  ])er. 
lam  ad  ipsum  genium  conversa  precatur: 

Magne  Geni,  cape  tura  libens  votisque  faveto, 
Si  modo,  cum  de  me  cogitat,  ille  calet. 
Denuo  hic  quod  praestantissimum  est  „Italis"  debemus,  qui 
nobis  illud  calet  vel  servaruut  vel  revocaruut  ab  inferis;  in  co- 
dicibus  0  valet  legitur,  quod  sensu  cassum,  in  F  volet,  quod 
turpissimum  abiectissimumque.  Sed  minus  felices  mihi  fuisse 
videntur  in  coniiciendo  magne  legendum  esse  eo  loco  ubi  in 
suis  codicibus  aut  lacunam  haberent  aut,  quod  exhibent  0,  mane. 
Rem  acu  tetigit  Puccius  emendatione  sua  ahne.  Denique  tura 
equidem  non  tangerem,  si  nulla  re  extriusecus  allata  mihi  mo- 
veretur  dubitatio.  Sed  o/  (TTiyf^aTixi  dona  praebent,  iure  ut  opinor. 
Nam  si  tura  scripsisset  Tibullus,  quis  unquam  in  animum  in- 
duceret  ut  pro  eo  do7ia  poneret?  Contra  dona  a  poeta  esse  pro- 
fectum,  cui  supra  scripta  annotatio  tura  {thura  dant  codices)  in 
textum  aberraverit  perquam  est  verisimile. 

Sed    dum   precatur,    metus   Sulpiciae   obiicitur:    qui,  quaeris. 
Fortasse  inanis,  minime  tamen  a  re  alienus : 

Quodsi  forte  alios  iam  nunc  suspirat  amores, 
Tunc  precor  infidos,  sancte,  relinque  focos. 

lam  nunc\  agnoscisne  adolescentulum  vixdum  amori  maturum, 
quem  se  sibi  soli  servaturam  sperat  quidem  Sulpicia,  sed  solli- 
cita  sperat  timorisque  pleua? 

Tantusque    timor    iste   ut  iam  sui  eam  misereat;  lacriraantis 
enim  et  singultientis  sunt  quae  subiicit : 

Nec  tu  sis  iniusta  Venus :  vel  serviat  aeque 
Vinctus  uterque  tibi,  vel  mea  viucla  leva. 
Sed  laeta  timorem  spes  lenit  atque  adeo  tollit: 

Sed  potius  valida  teneamur  uterque  catena, 
Nulla  queat  posthac  nos  soluisse  dies. 
Hic  quoque  rem  acu  tetig-isse  videntur  „Itali",  qui  cum  in 
exemplo  suo  post  posthac  lacunam  baberent,  illam  voce  quam 
explerunt.  Minus  fuerunt  felices  qui  excogitaverunt  nos,  quod  in 
G  et  in  V  a  manu  secunda  legitur,  quodque  recepit  Baebrensius; 
ingrata  enim  pronominis  repetitio  quae  inest  in  leneamur  .... 
nos,  sententia  vero  relativa  a  cetera  dependens  lepidissime  loci 
structuram  variat.  Cartaltius,  credo  ne  quidquam  miseris  deberet 
Italis,  a  Eossbergio  recepit  hanc;  mihi  vehementer  displicet  in- 
gratus  sonus  in  posthac  hanc. 

Nam    haud   de  uihilo  natam  spem  illam  sibi  persuasissimum 
habet  amans  puella: 

Optat  idem  iuvenis  quod  nos,  sed  tectius  optat 
Nam  pudet  haec  illum  dicere  verba  palam. 
Ipsa,    quae   diu   iam   in  Amoris  militaverit  castris  haud  sine 
gloria,  nova  hac  exsultat  superbitque  victoria;  puero  rubor  genas 
notat  quamvis  se  victorem  sentiat.  Hic  pudor  ut  tollatur  opus  est, 
iam  in  amplexus  anxie  exspectantis  advolabit  virgiuis.  Sed  for- 
tasse  ne  opus  quidem  est :  si  pudorem  suum  vincere  non  poterit 
puer,   in    tempore    aderit   Natalis   ipse,    quem    ture    et  precibus 
sibi  puella  reddidit  propitium.  Hunc  ergo  denuo  invocat: 
At  tu,  Natalis,  quoniam  deus  omnia  seutis, 
Annue :  quid  refert,  clamne  palamne  roget? 
Unquamne   lepidius  clausam  vidisti  lepidam  elegiolam?  Poterat 
sane    hos   versiculos  et  Ovidius  facere  (quis  praeter  eum  et  Ti- 
bullum   potuerit   uon  video),    sed  si  fecisset,  aliquamdiu  etiam, 
ut    opinor,    in    venustissimo  esset  immoratus  invento  .  .  .  et  sic 
ultro    id    corrupisset.    Praeclarus    poeta    noster    in    tempore   se 
contiuet. 

2 

Atque  quemadmodum  iu  toto  opusculo  omuia  quam  maximo 
suut  disposita  artificio,  sic  hoc  carmeu  de  Ceriuthi  die  uatali 
respoudeus  sibi  liabet  carmeu  de  die  natali  Sulpiciae,  illo  dignis- 
simum  simulque  aptissimum  ad  totum  libellum  claudendum. 
Quo  magis  doleudum  est  quod  haud  pauca  illud  commaculaut 
vitia,  quae  quo  modo  sint  sanauda  haud  facile  quisquam  pro 
certo  statuat.  Totum  percurramus,  sic  aptissime  de  siugulis 
uostram  proponemus  sententiam  simulque  quam  praeclarae  hic 
quoque  poetae  spleudeaut  virtutes  iudicabimus. 

Nou  loqueutem  iuducit  puellam  sed  pro  ea  verba  facit  ipse 
poeta  et  a  dea,  cuius  ille  dies,  optima  quaeque  precatur.  lam 
iu  primo  disticho  molestiae  nihil  est: 

Natalis  luno,  sauctos  cape  turis  acervos 
Quos  tihi  dat  teuera  docta  puella  manu. 
Omnia  hic  suut  verba  praestautissimo  electa  artificio  egregieque 
demonstraut  de  gravissima  iam  agi  re,  quae  poetae  quam  masime 
cordi  sit.  Accedit  quod  hic  rem  docemur  quam  scire  uostri 
maguopere  intersit :  docta  pnella  Sulpicia  appellatur,  id  est  car- 
mina  facit,  uec  solum  carmina  sed  quae  ipsi  Tibullo  minime 
iuepta  videantur,  hoc  est  cur  eius  amores  sua  illustrare  arte 
non  dedignatus  sit. 

Sed  sequentis  distichi  iam  prima  vox  legentem  retinet.  Est 
autem  illud  huiuscemodi: 

Tota  tibi  est  hodie,  tibi  se  laetissima  compsit 
Staret  ut  ante  tuos  conspicienda  focos. 
Tota  sauum  esse  non  potest;  primum  verum  uon  est  Sulpiciam 
totam  iam  se  tradidisse  lunoni  Natali:  maiorem,  ut  opinor,  sui 
partem  suo-servat  Cerintho.  Neque  si  verum  esset,  id  sic  latine 
posset    significari :    tota   iibi   est.    Hoc   certe   sensit  Guietus,  sed 
quod  reposuit  „tota  tua  est"  risum  movet:  sumpsisse  id  videtur 
praestantissimus    criticus    e   sui   temporis  epistolis,  quarum  illa 
iam  tum  fuerit  legitima  clausula.  Aut  si  ex  elegiola  3  (IV,  4) 
vs.  17    sumpsit,    non   reputavit   peculiare   et   a   nostri  loci  sen- 
tentia    plane    diversum   illius    esse    cousilium.    Postquam    enim 
Ceriuthum    his    versibus    leviter    admonuit    periculi   iu    quovis 
amore  semper  imminentis  ne  fidem  puella  rum])at : 
Nil  opus  est  fletu :  lacrimis  erit  aptius  uti 
Si  quando  fuerit  tristior  illa  tibi 

statim  addit  poeta : 

At  niinc  tota  tua  est 
ubi  illud  tota  tua  suam  sibi  vim  habet,  qua  nostro  loco  plaue  caret. 
Canterus  lota  correxit,  ad  sensum  recte  estque  lenis  sane  ea 
correctio,  sed  ipsum  vocabulum  parum  decere  videtur  totius 
carminis  venustatem.  Ambabus  arriperem  manibus  Baebrensii 
culta,  si  certo  scirem  recte  colendi  et  comendi  verba  sic  inter  se 
opponi  ut  illud  ad  vestitnm,  boc  ad  capillorum  ornatum  referatur. 
Credo  tamen  ita  se  rem  babere. 

Sequuntur  duo  disticba  quae  integerrima  ad  uos  pervenerunt. 
Pleua  ergo  adest  et  libera  admirandi  facultas : 

Illa  quidem  ornandi  causas  tibi,  diva,  relegat: 
Est  tamen,  occulte  cui  placuisse  velit. 

At  tu,  sancta,  fave,  neu  quis  divellat  amantes, 
Sed  iuveni  quaeso  mutua  vincla  para. 
Nemo  bic,  ut  opiuor,  inconstantiae  poetam  accusabit,  qui  modo 
(in  praecedenti  carmine)  Sulpiciam  fecerit  suum  amorem  quam 
apertissime  profitentem  sed  nunc  eam  (isto  occulte  velit)  inducat 
reticentem  illum  celantemque.  Alia  decent  pro  se  loquentem 
ipsam  Sulpiciam,  alia  poetam  eius  causam  agentem  apud  sum- 
mam  dearum;  boc  est  eandem  rem  variare  non  „prodigialiter" 
sed  venustissime:  ne  levissima  quidem  colorum  discrimina  prae- 
clarum  nostrum  fugiunt  artificem.  Ad  Cerintbum  quod  pertinet, 
quem  bic  iuvenem  poeta  vocat  (quod  moneo  non,  bercle,  quod 
metuam,  ne  quis  dubitare  possit  quin  de  Cerintbo  sermo  sit, 
sed  quia  mox  ea  res  observata  nobis  utilis  esse  poterit),  quod 
in  praecedenti  elegia  versu  17 

optat  idem  iuvenis  quod  nos,  sed  tectius  optat 
utcunque  dissimulavit  Sulpicia,  id  hic  poeta  palam  proloquiLur: 
Cerintbo,   utpote   puero,    nibildum   subolere  de  virginis  maioris 
natu  ardore. 

Additque  hanc  ratiouem  poeta: 

Sic  bene  compoues :  ullae  uon  ille  puellae 
Servire  aut  cuiquam  dignior  illa  viro. 
Sic   plerumque  nunc  editur  secundum  „meliores"  codices,  sper- 
nitur  quod  o\  <jriy[jixjixi  praebent  ulli.  At  ego  bic  quoque  illis 
obtemperandum    censeo,    uon    propter  ineptum  quendam  „puris- 
mum"  quem  vocant,  sed  quia  incredibile  mihi  videtur  tralaticiam 

formam  nlU  sprevisse  Tibullum,  scilicet  ut  nobis  obtrudere  pos- 
set  ingrate  sonans  istud  ullae  .  .  .  puellae. 

lam  sibi  fingit  exauditas  preces  suas  poeta,  iam  mutuo  amori 
ut  faveant  Superi  exoptat : 

Nec  possit  cupidos  vigilans  deprendere  custos 
Fallendique  vias  mille  ministret  Amor. 
Sed   bic,  ne  quid  dissimulem,  ex  arte  de  poesi  amatoria  topica 
locum  adhibuit  parum  bisce  aptum  araoribus.  Etenim  cudos  ille 
nos  tantum  non  cogit  de  nupla  cogitare,  quam  suspicax  custodiat 
maritus.  In  matrem  sollicitam  vel  gravem  avunculum  minus  ille 
convenit.  Cerinthi  vero  patrem  hic  nobis  significari  caro  prospi- 
cientem    filiolo    minime    crediderim.    Sed  in  tanta  aptissimorum 
ornameutorum  copia  facile  uuum  hoc  yitium  legentem  fallit. 
lam  ad  sacrificium,  quod  a  Sulpicia  paratur,  deam  poeta  advocat: 
15     Praecipit  en  natae  mater  studiosa  quod  optat 
Illa  aliud  tacita  ....  mente  rogat. 
Praecipit   en   Baehreusius   edidit   ex    Heinsii   coniectura.    Sed  si 
tanto    obloqui   fas   est    viro,   hic   eum    a   seopo    aberrasse    certa 
mihi  stat  senteutia.  Quid  enim  ?  In  praecedenti  disticho : 
Annue  purpureaque  veui  perlucida  palla 
Ter  tibi  fit  libo,  ter,  dea  casta,  mero 
sacrificium  describitur.  Num  ergo  in  eo  tam  iusignes  sunt  matris 
partes  ut  eam  nobis  interiectione  oi  tamquam  primarium  quod- 
dam  sacrificii  ornameutum  demonstrari  consentaneum  sit?  Immo 
vero,  commemorari  illa  potest  sed  leviter  tautummodo  atque  in 
transitu,  deinde  quantocius  hinc  abire  debet  neque  ulla  vel  nobis 
vel  filiae  exhibere  uegotia.  Habebimus  hoc  si  .  .  .  .  sed  primum 
videamus  unde  Heinsianum  illud  e7i  natum  sit.  In  codicibus  est 
praeeipit  et  et  praecipit  at,  putavitque  Heinsius  suum  en  in  illud 
et  errore  librarii  abiisse.  Sed  hic,  si  quid  video,  summum  criticum 
fefellit  ratio  :  tam  et  quam  at  sunt  emendandi  conamina  a  librariis 
proposita  qui  in  suo  exemplari  praecipit  habereut  intelligerentque 
unam    desiderari    syllabam    ut  iustus  fieret  hexameter.  Quorum 
hic  „ipsam  rem  putavit":  praecipiat  enim  legendum  est,  quemad- 
modum  vidit  Drenckhahnius;  opponuntur  inter  se  mater  et  filia  sic: 
„praecipiat  mater,  i.  e.  „quamvis  mater  praecipiat .  .  .  illa  (filia) .  .  . 
rogat".  lam  habemus  lineamenta,  quomodo  supplenda  sit  tabula 
sponte  apparet;  a  codicibus  ,.recenti8simis  et  interpolatis"  suma- 

mus  quid  pro  rjuod,  a  codicis  Guelfei-bytaiii  secunda  manu  „in- 
terpolatrice"  opiet  pro  ojUaty  aptissimam  e  tenebris  in  lucem 
reduxerimus  hauc  protasin : 

Praecipiat  uatae  mater  studiosa  quid  optet 
in  qua  uuum  etiam  restat  vocabulum  de  quo  pauca  dicamus: 
sliuliosa.  Leniter  lioc  epitlieto  ridetur  bona  matcr:  is  euim  locis 
qualis  hic  est  studiosiis  dicitur,  qui  intempestiva  cura  diligentia- 
que  se  eorum  immiscet  negotiis,  qui  ipsi  probe  nornnt  quid  sibi 
sit  agendum,  quibus  nullis  opus  iam  est  tutoribus  magistrisque. 
Paulo  post  hac  observatione  utemur  ad  versum  queudam  cor- 
ruptum  sauandum,  nunc  uobis  iam  elucet  egregie  cum  illo 
studiosa  couiuuctivum  concessivum  'praecvpiat  iungi. 

Habemus  protasin 

Praecipiat  uatae  mater  studiosa  quid  optet. 

In  apodosi 

IUa  aliud  tacita  mente  rogat 

parvam  reliquimus  lacunam,  quae  quomodo  sit  suppleuda  iam 
videamus.  Ad  sensum  nihil  deest,  addi  tantummodo  aliquid 
potest  quod  eum  exornet,  illustret,  corroboret.  Niliil  horum  est 
in  Baehrensii  coniectura  iam  tua.  Immo  vero  sensu  cassum  illud 
est,  aut  certe  plaue  supervacuum.  An  iterum  sumus  doceudi 
Sulpiciam  uni  lunoni  Natali  eiusque  sacriticio  meutem  habere 
deditam  ?  Quod  ne  verum  quidem  est :  quamvis  enim  magui 
faciat  deam  illam,  pluris  ei,  ut  opinor,  Cerinthus  suus  est,  et 
in  ipsa  re  divina  facienda  de  suo  amore  potissimum  cogitat. 
Et  si  verum  esset,  cur  hic  illud  commemoraretur?  Eane  causa 
est  cur  aliud  filia  roget  quam  mater?  Et  catosam  hic  esse  aflfe- 
rendam  cur  suo  iure  a  matre  filia  dissentiat  quis  non  videt? 
Utinam  hic  istud  mutaudi  studium  repressisset  Baehrensius, 
nam  quod  codicum  consensiis  praebet  ipsum  illud  est  quod  solum 
iam  cum  senteutiae  emolumeuto  possit  addi :  iam  sua. 
Praecipiat  natae  mater  studiosa  quid  optet, 
Illa  aliud  tacita,  iam  sua,  mente  rogat. 

Quidquamne  poterat  excogitari  quod  salsius  esset  iocosiusque, 
ipsique  rei  de  qua  agitur  accommodatius?  Adest  sacrificio  etiam 
mater  sedula,  et,  quemadmodum  fieri  solet,  filiae  praeit  verba 
auus,  talium  rerum,  ut  ipsa  putat,  peritissima;  nou  intelligit 
quam  intempestivum  istud  sit  studium;  non,  hercle,  ei  res  est 

cnm  rudi  puella  quae  doceuda  etiam  et  mauu  duceuda  sit;  iam 
adulta  est  illa  et  in  hoc  certe  negotio  ipsa  matre  multo  pru. 
dentior:  matre  opus  nou  est:  quamvis  multa  illa  praecipiat, 
probe  novit  filia  quibus  nunc  opus  sit  precibus.  Etenim : 

Uritur,  ut  celeres  urunt  altaria  flammae, 
Nec,  liceat  quamvis,  sana  fuisse  velit. 
Veuustissime    sic    poeta  variat  quod  modo  (el.  praec.  vs.  5  sq.) 
ipsam  Sulpiciam  fecit  confitentem : 

Uror  ego  ante  alias:  iuvat  hoc,  Cerinthe,  quod  ttror. 
lam  niliil  his  addi  potest  praeter  aptam  clausulam ;  aptior  aulem 
nulla  cogitari  potest  quam  qua  poeta  a  dea  petat  ut  se  huic 
amori  quam  maxime  praebeat  propitiam.  Et  talem  ab  eo  additam 
fuisse  clausulam  etiamnunc  apparet:  corrupta  enim  suut  voca- 
bula  sed  vel  sic  perlucet  seutentia.  Traditum  est : 

Si  iuveni  grata  veniet  cum  proximus  annus 
Hic  idem  votis  iam  vetus  esset  amor 
nisi  quod  priore  versu  codex  F  habet  sis  iuveni  et  cod.  G  a 
manu  secunda  ait  iuveni.  Pentameter  tantum  non  sanus,  certe 
facile  persanandus  lenissima  Baehrensii  mediciua,  ingeuiose  pro 
esset  reponentis  exstet.  Idem  ratus  proposuit  pro  vetus,  quod 
melius  erat  non  tangere.  De  novo  die  natali  cogitat  poeta,  nonne 
facetissime  precatur  ut  dies  ille  veterem  iuveniat  amorem?  Vota 
efficient  ut  talis  exstet  ille,  quod  paulo  melius  quam  deteriorum 

lectio  adsit Sed  dum  scribo  haec,  dubitare  incipio.  Certe 

exstet  facile  in  esset  potuit  corrumpi,  sed  minusne  verisimile 
illud  esset  ex  assit  (quemadmodum  plerumque  pro  adsit  scribitur) 
natum  esse?  Et  nonne  ipsum  illud  adsit  tantum  non  flagitatur? 
Post  annum  denuo  luno  Natalis  invocabitur,  praebebit  aurem 
precibus,  sed  amor,  quae  nunc  iuvocandi  causa  —  ahest  autem 
quodammodo  ille,  quamdiu  lentus  Cerinthus  —  tunc  aderit  et 
aderit  vetus,  utpote  qui  perintegrum  anuum  ceperit  incrementum. 
Difficilius  vero  de  hexametro  quidquam  pro  certo  statuere, 
certe  de  eius  priore  parte.  Nam  sive  ante  veniet  cum  Baehrensio 
inseruerimus  ut,  sive  cum  Gruppio  ac  vel  et,  inde  a  particula 
omnia  bene  decurrunt.  Pro  si  itiveni  grata  alii  alia  coniecerunt. 
Lachmannus  [/.vjTyipioc^^eg  illud  et  vere  Lachmannianum  si  iuveni 
gratac,  Eigletus  si  iuveni  gratum,  quod  aut  sensu  cassum  aut 
certe  languidissimum.  Cartaltius  vero  e  cod.  F  recepit  sls  iuveni 

gmta,  tamquam  si  hoc  niilli  esset  obiioxium  dubitationi.  Non 
reputavit  praestantissimus  criticiis  iuocncni  esse  Cerinthum.  An 
putemus  poetam,  cuni  modo  (praec.  el.  17)  Sulpiciam  dicentem 
fecerit 

optat  idem  iuvenis  quod  nos,  sed  tectius  optat 
subito  nunc  eodem  vocabulo  ipsam  Sulpiciam  significare?  Multo 
ergo,  quod  ad  sensum  attinet,  rectius  reposueruut 

Baehrensius:  Diva,  veni  grata, 

Gruppius  :  Sis,  luno,  grata. 
Sed  utraque  haec  lectio  duplici  mihi  laborare  videtur  vitio. 
Primuni  vix  credo  recte  rjratam  dici  deam  quae  propUla  sit, 
deiude  nimis  subito  hae  preces  adiiciuntur  iis  quae  praecedunt: 
a  vocabulo  quale  est  ergo  incipieudus  erat  hexameter.  Ergoue 
suspicemur  non  illius  hexametri  solum  caput  esse  truncatum 
sed  ante  eum  excidisse  praeterea  integrum  distichon  quo  poeta 
a  versibus 

Uritur,  ut  celeres  urunt  altaria  flammae, 
Nec,  liceat  quamvis,  sana  fuisse  velit 
vehementem  Sulpiciae  amorem  pingentibus  ad  preces,  totum 
corpusculum  claudentes,  sibi  pararit  transitum?  Hoc  minime 
esse  verisimile  statim  apparebit.  Sed  quocunque  modo  illud  sit 
sanandum  vitium,  hoc  vel  sic  pro  certo  statuere  nobis  licet 
venustiorem  excogitari  uullam  potuisse  clausulam  quam  qua, 
hocce  iam  misso  die  natali,  ad  illum  qui  post  anuum  sit  oritu- 
rus  alludatur.  Profecto  hoc  nemo  unquam  in  mentem  sibi  in- 
ducet  ut  putet  post  illud  iam  vetns  adsit  amor  quidquam  periisse. 

lutegrum  (uam  pauca  illa  quae  indicavimus  vitia  poetae  men- 
tem  nunquam  obscurant)  ad  nos  totum  opusculum  perveuit 
summamque  iu  eo  conficiendo  limandoque  a  poeta  adhibitam 
diligentiam  statim  nobis  vel  obiter  illud  aspicientibus  apparet. 
Ne  Archimedes  quidem  ipse  accuratius  potuisset  describere. 
Medium  locum  omnium  lougissima  tenet  elegia :  ipse  ibi  poeta 
loquitur;  neque  mirum  eam  ceteris  paulo  evasisse  longiorem 
(26  versuum  est),  rem  enim  gravissimam  tractat,  morbum 
Sulpiciae.  Et,  quoniam  in  medio  posita  est,  quodammodo  iure 
suo  supra  ceteras  eminet.  Ab  utraque  parte  elegiam  habet  qua 
Sulpicia  ipsa  verba  facit,  ambae  44  praebent  versus;  quae 
praecedit   24    est   versuum  exhibetque  Sulpiciam  conquerentem 

de  Cerinlbo  venatum  profecto,  qiiae  sequitur  Sulpiciam  20  ver- 
sibus  nobis  Cerintlii  diem  natalem  celebrantem  ponit  ante  ocu- 
los;  deuuo  tres  bae  elegiae  ab  utraque  parte  elegiam  babent  in 
qua  poeta  loquitur,  bae  quoque  44  impleut  versus  iterumque 
praecedens  24,  sequens  2U :  illa  poeta  describit  Sulpiciam  qua- 
lem  eam  est  contemplatus  Kalendis  Martiis,  bac  poeta  eius  diem 
natalem  cantat.  Non  amo  in  disputatiouibus  pbilologicis  figuras 
illas  numeris  impletas:  plerumque  enim  illae  legentes  pertur- 
baut  magis  quam  edocent,  aut  rei  demonstrandae  inserviunt 
quam  veram  esse  vix  ipse  earum  auctor  credere  possit.  Verum 
baucce  mibi  cousidera  tabulam : 

I   Poeta  de  S.  rem  divinam  faciente  24  versus 
II   Sulpicia  de  Cerintbo  venante  24  versus 

III  Poeta  de  Sulpiciae  morbo  26  versus       44      44 

IV  Sulpieia  de  C'  die  natali  20  versus— 
V   Poeta  de  S^e  die  uatali  20  versus 

concedes,  ut  opinor,  luce  clarius  apparere  poetae  iam  ab  initio 
certum  stetisse  eonsilium  libelli  compoueudi,  qui  in  se  teres 
esset  atque  rotuudus,  atque  praeclare  ei  rem  cessisse:  nibil  uu- 
quam  vidimus  limatius  perfectiusquer  Equidem  cum  lacubyo 
Cartaltioque  Tibullum  fuisse  illum  mibi  babeo  persuasissimum. 
Sed  id  dum  mecum  volvo,  vix  verba  invenio  quibus  eum  satis 
digue  laudem.  Ille  poeta  qui  tamquam  iu  somuio  „seusim  siue 
sensu"  ab  alia  ad  aliam  aberrare  soleat  imaginem,  donec  tandem 
eo  sit  delapsus,  quo  neque  ipse  potuerit  suspicari  ueque  quis- 
quam  eorum  quos  secum  per  varia  illa  sed  tameu  iuter  se 
cognata  et  omnia  amoenissima  spectacula  traxerit,  subito  fit 
artifex  subtilissimus  qui  eximia  diligentia  lepidissimos  suos 
disponat  lapillos,  et  dum  molesto  boc  perfungitur  labore  tamen 
uullam  amittit  virtutum  earum  quae  verum  faciunt  poetam; 
vivunt  omnia  spirantque  et,  quod  maioris  in  bac  re  momenti 
etiam,  multa  ipsum  illum  nobis  ante  oculos  Albium  ponuut, 
quem  iure  tautopere  amamus,  quem  ceteris  omnibus  poetis  ma- 
gis  iu  deliciis  babuisse  videntur  aequales.  Profecto  tantus  artifex 
si  nobis  in  aliqua  elegia  miuus  probatur,  est  cur  nosmet  ipsos 
potius  quam  illum  dormitare  suspicemur! 

^il   admirari;    baec   summa    iam  in  pbilologica  arte  lex  esse 
videtur.    Rideutur    fere    qui  otiose  desidentes  aliquo  delectantur 

poeta  latino.  Opus  esse  clamant  viri  docti  ut  accurata  sedulaque 
inquisitione  quo  modo  quodque  natum  sit  carmen  efficiamus, 
quid  sibi  eo  pangendo  proposuerit  poeta  in  clara  ponamus  luce, 
denique  ut  unde  singula  ornamenta,  etiam  minutissima,  colle- 
gerit  ille  investigemus.  At  ego  ad  bene  intelligendum  carmen 
aliquod  utique  necessarium  esse  eius  originem  in  jtromptu 
habere  vix  crediderim,  aut  uullum  unquam  carmen  exstitit  ex- 
sistetve  quod  quisquam  legentium  intelligere  possit.  Illa  enim 
nota  esse  potest  soli  poetae  ipsi,  ceteri  omnes  coniecturas  de  ea 
facere  possunt,  quae  quamvis  sint  ingeniose  excogitatae  solidisque 
confirmatae  argumentis,  semper  periculum  erit  ne  inveniatur  id 
quod  nusquam  terrarum  fuerit  unquam.  Etenim  prudens  dictum 
illud  quod  cuivis  in  mentem  venit,  qui  subtilem  aliquam  audit 
disputationem  „ingeuiosius  quam  verius"  quid  significet  norunt 
qui  sermonis  latini  paulo  interiorem  aliquam  sibi  pararunt  no- 
titiam.  Atqui  illud  „ingeniosum  quidem  sed  nou  verum"  ad- 
monere  nos  potest  ne  nimium  tribuamus  doctrinae  illi  quae  in 
poetis  quoque  tractandis  admirari  vetet,  scire  conari  iubeat,  tam- 
quam  si  omuia  possint  ad  geometriae  exigi  normas  ').  In  in- 
quireudo  vero  loco  uude  vel  minutissimum  quodque  sit  prolatum 
ornamentum  qui  modum  nou  teuet  semper  et  ubique  rem  eo 
deducet  ut  uos  doceat  omnia  quae  Graeci  Komanique  scripserunt 
auctorem  habere  .  .  .  Cadmum  illum  qui  primus  e  Phoenicia 
literas  attulerit.  Contra  si  quis  aliquod  carmen  revera  amat,  iu 
deliciis  habet,  admiratur,  si  quis  poetae  alicuius  voce  delenitur, 
si  verba  eius  ita  tenet  memoria  ut  evelli  non  posse  videantur, 
uon  est  cur  dubitet  quin  id  quod  voluerit  poeta  aliquatenus 
certe  sit  assecutus.  In  poetarum  studio  amare  est  inielligerc. 

Sed  hic  eo  contenti  esse  non  possumus.  Elegiolae  enim  illae, 
quas  iam  perlegimus,  quamvis  nobis  venustae,  pulchrae,  ad- 
mirabiles  videantur,  tantum  non  cogimur  praeterea  de  earum 
cogitare  origine.  Nam  supersunt  praeterea  ipsius  Sulpiciae  ver- 
siculi,  quorum  Cerinthus  est  argumentum.  lam  brevitati  simul- 
que  perspicuitati  consulentes  his  epistolia  dabimus  nomen,  quod 


1)  Ludicrum  dedi  exemplum  carrainis  illis  ipsis  magnopere  probati  qui  non  solum 
originem  eius  ignorarent  sed,  quod  multo  etiam  iocosius,  falsissimara  sibi  eius  origi- 
nem  animo  finxissent,  in  Decennii  mei  j^oedci  praefatione  p.  vii  sq.  Secundum  id 
quod  supra  dixi  illud  exemplum  sumpsi  e  meis  ipsius  carmiuibus. 

apte  a  suo  Oatiillo  sumpsit  Baelirensius,  ita  enim  scripti  sunt; 
Tibulli  de  Sulpicia  carmiua  elerjiolas  appellare  perg-emus.  Elegiolas 
autem  epistolia  statim  excipiunt,  ergo  qui  illas  perlegit,  haec 
quoque  est  lecturus  et  fieri  uon  potest  quin  quae  inter  illos 
intercedat  ratio  libellos  rogare  incipiat.  Nam  aliquam  intercedere 
rationem  certo  est  certius,  neque  uuquam  quisquam  credidit 
vel  crediturus  est  fortuito  esse  factum  ut  alter  libellus  tam 
multa  cum  altero  habeat  communia.  Immo  quod  in  epistoliis 
breviter  simpliciterque  dictum  significatumque  est  id  in  elegiolis 
cum  cura  disponitur,  amplificatur,  exornatur,  constat  ergo  ba- 
rum  poetam  illis  tamquam  rudi  materia  esse  usum  in  qua  in- 
genium  suum  artemque  excerceret.  Quae  res  quam  egregie  ei 
cesserit  iam  vidimus.  Sed  non  opus  est  ut  diu  iu  bac  quaestione 
immoremur.  Est  euim  hic  mira  quaedam  et  rara  inter  philologos 
concordia,  eaque  fuit  iamdudum.  Sulpiciam  quaudam  fuisse  quae 
revera  adolescentuli  obscuro  loco ,  nati,  cui  Oerinthus  verum  no- 
men  erat,  amore  capta  esset  inter  omnes  constat.  Atque  Sulpiciam 
veros  animi  sensus  chartae  mandasse  non  utin  vulgus  notescerent 
sed  ut  quae  pectore  clausa  tenere  iam  non  posset  non  solum 
y\fi  T€  xoupxva  narraret  sed  etiam  certis  quibusdam  hominibus, 
quibuscum  vivere  consuesset,  quam  apertissime  exponeret  con- 
sentiunt  omnes.  Neque  ipsa  Sulpicia  quae  fuerit  iam  dubitatur: 
quidni  enim  sit  filia  illius  Sulpicii,  quae  Valeriam  duxit  uxorem 
Messallarum  sororem?  Ipsa  enim  Sulpicia  se  a  Messalla  custodiri 
haud  tecte  conqueritur :  quis  potius  eo  iure  utatur  quam  avun- 
culus  puellae,  cuius  mater  commemoratur  (non  ab  ipsa  quidem 
sed  a  poeta  qui  eius  epistolia  exornavit),  siletur  pater?  Sic 
simul  intelligitur  quo  modo  epistolia  in  corpus  Tibullianum  sint 
recepta :  e  domo  enim  Messallae,  quo  patrono  usus  est  Tibullus, 
sunt  profecta.  Neque  mirum  ea  sic  iu  Tibulli  perveuisse  manus. 
Hactenus  ergo  diu  communis  quidam  fuit  inter  viros  doctos 
consensus.  Unum  etiam  deerat  ut  tota  res  sicut  gesta  est  iu 
clara  poneretur  luce,  utque  quomodo  ex  epistoliis  natae  essent 
elegiolae  iam  plane  constaret.  Hoc  autem  lepidissime  indagavit 
veuustissimeque,  ut  solet,  exposuit  Oartaltius.  Sulpicia  versiculis 
aegram  suam  mentem  quodammodo  est  solata;  illos  non  ad 
amatum  misit  puerum,  sed  cum  non  posset  uon  sentire  eos, 
quamvis   rudes   essent   parumque    limati,  tamen  propter  ipsum, 

quem  spirarent  amorem,  minime  esse  abiiciendos,  Tibullo,  poetae 
clarissimo  suique  avunculi  clienti,  eos  tradidit  tamquam  mate- 
riem  e  qua  iustum  eflSceret  corpusculum  poeticum.  Lubet  ipsa 
ingeniosissimi  viri  exscribere  verba;  nullus  enim  in  egregio 
libro  locus  est  qui  illi  praestet  '), 

„Ce  sont  des  effusions,  qu'elle  a  consignees  pour  elle-meme, 
mais  qu'elle  n'a  pas  fait  tenir  a  Tinteresse.  Or  elle  les  a  redi- 
gees  en  vers;  ces  vers  sout  precieux  pour  nous;  ils  nous  revo- 
lent  Tame  fiere  d'une  patricieune,  qui  se  donne  sans  se  degrader 
a  quelqu'un  qu'elle  juge  digne  d'elle  malgre  la  difference  des 
conditions,  imperieuse,  bautaine,  teudre  et  delicate.  En  a-telle 
senti  tout  le  merite?  L'amoureuse  satisfaite  a-t-elle  eu  quelque 
vanite  d'auteur?  Cela  est  possible  puisqu'elle  les  a  conserves. 
En  tout  cas  il  semble  qu'elle  ne  les  a  pas  consideres  comme 
le  temoignage  suffisaut  d'un  si  beau  roman ;  apres  y  avoir  mis 
une  preface,  elle  les  a  transmis  a  uu  poete  de  profession,  pour 
qu'il  les  transformat  eu  elegies  regulieres,  en  une  oeuvre  d'art 
qui  lui  fit  faire  figure  devant  la  posterite." 

Equidem  lubenter  baec  mea  facio.  Multo  enim  mibi  verisi- 
milius  videtur  rogaUim  a  Sulpicia  Tibullum  quae  illa  sic  temere 
in  cbartam  coniecisset  ita  expolivisse  ut  iustarum  elegiarum 
iustum  nasceretur  corpus,  quam,  cum  forte  epistolia  Sulpiciae 
ad  TibuUum  essent  allata,  nescio  quo  modo  in  mentem  venisse 
praeclaro  poetae  posse  binc  aliquid  fieri  quod  idoneis  de  arte 
poetica  iudicibus  probaretur.  Sed  quocunque  modo  in  animum 
induxerit  Tibullus  ut  Sulpiciae  Cerintbique  amores  suis  illustraret 
versibus,  egregie  ei  rem  cessisse  quis  uegaverit?  Quaecuuque  ei 
suppeditavit  Medea  illa  animo  aegra  amore  saevo  saucia,  ea 
omnia  venustissime  in  suum  usum  convertit,  exornavit,  sup- 
plevit,  auxit,  postremo  struxit  opusculum  poeticum  tam  ac- 
curate  compositum  dispositumque  ut  in  liieris  latinis  nihil  eo 
uomine  par  ei  baberi  possit.  Et  cum  tanta  cura  ille  libellus 
limaretur,  uibil  tamen  peribat  eorum  quae  et  nobis  epistolia 
legeutibus  placeut  et  baud  dubie  Tibullo  quoque  placuerunt; 
nibil  usquam  putidi  deprebendis,  nibil  quod  magistellum  sapiat; 
non   inanes    tibi  umbrae  propouuntur  sed  vivi  Cerintbus  Sulpi- 


1)  TibuUe  et  les  auteurs  da  Corpus  TibuUianum  par  A.  Cartault.  Paris  Colin  1909. 

ciaque  stant  ante  oculos.  Sed  quaecunque  sunt  libelli  Tibulliani 
virtutes,  et  multae  eae  sunt  eximiaeque,  tamen  est  cur  Sulpiciae 
epistolia  pluris  etiam  faciam.  Elegiolas  illas  uisi  haberemus, 
deesse  nobis  aliquid  vix  sentiremus,  sed  integra  staret  et  in- 
concussa  literarum  latinarum  aeterua  illa  gloria,  quam  nibil 
delebit  unquam  obscurabitve.  Sed  quae  chartae  mandavit  Sul- 
picia  si  periissent,  amisissemus  aliquid  quod  semper  et  ubique 
fuit  rarissimum,  in  literis  vero  Romanis  propemodum  exstat 
unicum.  Saepe  queruutur  bomines  quod  apud  seriptores  poetas- 
que  latinos  omnia  nimis  sint  artificiosa,  quod  semper  et  ubique 
illi  eorum  quae  in  schola  didicissent  in  librisque  suis  legissent 
adeo  fueriut  memores  ut  saepe  canerent  scriberentque  quae  ueque 
vidissent  ueque  experti  esseut  unquam.  Et,  dummodo  in  ea  re 
modum  ue  excedant,  iure  queruntur.  Omniuo  apud  quemvis 
poetam  latinum  difficile  dictu  est  quid  verum  atque  ex  ipsa 
vita  sumptum  sit,  quid  secundum  topicae  artis  praecepta  fictum 
atque  exornatum.  At  iu  Sulpiciae  epistoliis  nibil  est  quod  non 
ipsam  vitam  nullo  fucatam  referat  artificio,  ipsumque  illud  quod 
iu  Tibulliauo  opusculo  laudamus  admiramurque  maxime,  id 
omue  a  Sulpicia  sua  habet:  illa  ei  vivos  illos  spirantesque  prae- 
buit  homines,  huic  acceptum  est  referendum  quod  veros  quoque 
quosdam  Eomanae  mulieris  amores  uobis  cognoscere  licet.  Accedit 
aliquid  quod  epistoliorum  pretium  mirum  quantum  auget.  Mores 
certi  populi  certaeque  aetatis  qui  coguoscere  cupit,  is,  si  sapit, 
praecipue  dabit  operam  ut  quatenus  corrupti  et  depravati  tunc 
mores  fuerint  quam  accuratissime  defiuire  possit.  Nunc  qui  an- 
tiquos  perambulat  Pompeios,  cum  ad  locum  illum  aediles  me- 
tuentem  pervenit,  eius  fores  clausas  videt  et  a  duce  suo  audit 
neque  pretio  neque  precibus  ut  aperiantur  posse  impetrari.  Si 
hospes  ille  est  vir  qui  antiquitati  Romanae  dat  operam,  vehe- 
menter  dolet  hac  quoque  in  re  obtemperatum  pudicitiae  illi 
Anglicae,  non,  hercle,  quod  verbis  obscenis  turpibusque  imagi- 
uibus  tantopere  delectetur  sed  quia  suis  oculis  quomodo  aetate 
imperatoria  vixerint  municipii  modici  incolae  videre  cupit.  Hic 
ceterorum  domicilia  nihil  eum  quod  sit  magni  pretii  docent : 
frugi  alicuius  coci  pistorisve  vitam  tuuc  eaudem  fere  quam 
nuuc  fuisse  yel  sic  lubeuter  credit;  sed  multum  proficeret,  si 
quodammodo   lenones    lupasque    et   qui   inter   eos  vitam  degere 

sint  soliti  praesentes  posset  contemplari.  Hoc  est  cur  in  praeclaro 
illo   Museo   Provinciali,    quod    Augustae   Trevirorum    est,    inter 
tot  res  cognita  dignissimas,  quas  illud  egregie  dispositas  viseu- 
tibus   exhibet,    nihil   philologum    magis   moveat  quam  quae  eo 
sunt  allata  ex  officina  falsarii,  qui  venae  deterioris  nummos  pro 
aureis    vendendo    rem    fecerit :    haec    enim    iusigni    eum  docent 
exemplo   mores  Komanos  cum  omnibus  suis  vitiis  etiam  in  ex- 
tremos  imperii  penetrasse  angulos.    Epistolia  autem  nostra  viva 
veritatis   voce  testantur  aetate  Augusti  fieri  potuisse  ut  femina 
Ilomana   summo    loco  nata  non  solum  Graeculura  aliquem  ver- 
nam   deperiret   sed   etiam    amorem   suum   palam  proloqueretur, 
nec    proloqueretur   solum   sed  etiam  gloriaretur  illo,  tantumque 
afuisse    ut   eam    aversareutur    qul    eundem    inter  cives  tenerent 
locum,  ut  qui  apud  illos  in  summo  esset  honore  poeta  dignissi- 
mam  illam  putaret  materiem  cui  illustrandae  caeleste  suum  in- 
genium  adhiberet.  Tum  demum  intelliget  cui  se  labori  adcinxerit 
Augustus    cum    moribus    Komanis  emendandis  operam  dare  in- 
ciperet.    Profecto    non    unam  ob  causam  operae  pretium  videtur 
epistolia  cum  pulvisculo  excutere.  Quod  hic  eo  lubentius  faciam 
quia   haud   ita  pauca  mihi  afferre  posse  videor  ad  versus  quos- 
dam  emendandos  rectiusve  interpretandos.  Qua  iu  re  si  me  non 
fefellerit    spes,    etiam    elegiolis   aliquid   lucis   attulisse   videbor. 
Age   iam    percurramus    omnia !   Initium  facimus  ab  eo  quod  in 
codicibus  et  editionibus  secundum  tenet  locum;  ab  eo  enim  res 
ipsa    initium    cepit.    Hoc   primum  fecit  Sulpicia,  ultimum  vero 
id    quod    uunc    primum  ponitur.    Id  si  primus  mortalium  vidit 
Cartaltius,  non  solum  ingenium  viri  praestantissimi  admiror,  sed 
etiam,  atque,  si  fieri  potest  magis,  verecundiam,  qui  nou  disertis 
Ilud   proloquatur   verbis :   iure   iuvento  suo  gloriatus  esset,  tam 
lepidum  illud  est  tantaeque  in  hisce  disquisitionibus  utilitatis. 

Incipit  ergo  legentes  facere  certiores  Sulpicia  de  periculo  quodam 
sibi  imminenti;  hoc  nisi  in  tempore  arceatur,  de  se  et  amore  suo 
actum  esse  conqueritur.  Metus  enim  est  ne  a  Ceriutho  suo  divel- 
latur  idque  eo  die  quem  laetissimum  fore  sibi  promiserit.  Pri- 
mum  enim  distichon  est  huiuscemodi : 

Invisus  natalis  adest,  qui  rure  molesto 
Et  sine  Cerintho  tristis  agendus  erit. 

Hic    de    utrius    die   natali   sermo  sit  quaerimus  etiam?  Quis, 

obsecro,  liaec  legens:  „odi  natalera  istnm  qni  (mihi)  agendns 
erit  sine  Cerintho"  semet  ipsum  cogere  poterit  nt  de  CerintM 
cogitet  die  natali?  Hoc  posse  videntur  viri  docti,  quos  novicius 
iste  exagitat  morbus,  qnam  hxKccpcfolxv  appellare  lubet:  dum- 
modo  ne  a  miseris  illis  Italis  qnidquam  accipiant,  quidvis  per- 
peti  et  quidvis  credere  sunt  parati.  Atqui  versus  cuiusdam,  de 
qno  paulo  post  erit  agendus,  lectio  quaedam  Italorum  exstat 
qnae  si  recipitur  luce  clarius  apparet  hic  quoque  de  Sulpiciae 
agi  die  natali;  ergo  id  ne  fiat,  hic  res  eo  est  detorquenda  ut 
Cerinthi  dies  natalis  significetur.  Quasi  vero  quisquam  si  quem 
audit  querentem :  „mihi  dies  natalis  erit  peragendus  sine  uxore," 
putare  possit  eum  non  de  suo  sed  de  uxoris  loqui  die  natali !  Mox 
rei  quam  hic  defeudo  non  minus  certum  indicabo  argumentum. 
Omnino  tristis  ea  res  puellae  videtur;  sic  enim  rogat: 

Dulcius  urbe  quid  est  ?  an  villa  sit  apta  puellae 
Atque  Arretino  frigidus  amnis  agro. 
In    pentametro    equidem    semper   suspicor   Sulpiciam    scripsisse 
Arretiui  ,  .  .  at/ri.    Quare    enim    hic    ablativum    posnerit  a  certo 
usu    sine  ullo  versiculi  sui  emolumento,  immo  cum  gravissimo 
damno,  recedens? 

Quis  ille  sit  qui  sibi  illud  paret  periculum  et  quo  id  faciat 
consilio  ipsa  nos  docet  lepidissimo  qui  sequitur  versiculo : 

lam,  nimium  Messala  mei  studiose,  quiescas. 
Quam    vim    illud   studiose   hic  habeat  egregie  nos  docet  Tibulli 
distichon  quod  modo  ita  emendatum  protulimus: 

Praecipiat  natae  mater  studiosa  quid  optet: 
Illa  aliud  tacita,  iam  sua,  mente  rogat. 
Quemadmodum  illic  mater,  sic  hic  Messalla  inepte  studiosus  in- 
ducitur,    qui    de    muliere  matura  iam  sit  sollicitus  eamque  suo 
die  natali  rus  abducere  velit  ne  illum  cum  amatore  suo  laetius 
peragat  quam  gentium  Sulpiciae  Valeriaeque  ferat  gravitas. 

Lepidissimum  hunc  hexametrum  pentameter  excipit,  qui  nunc 
misere  corruptus  circumfertur.  Sed  minime  de  eo  desperandum 
videtur.  „Optimi"  enim  codices  haec  habent: 

Neu  tempestivae  saepe  propinque  viae. 
Qnae   quoniam    plane   sunt   sensu    cassa   videamus   ecquid   Itali 
nobis  possint  prodesse.  Hi  autem  pro  neu  dant  non,  quod  certe 
nos  docet,   si  id  docendi  etiam  sumus,  praeclare  Eobertum  Un- 

gernm  pro  saepe  reposuisse  saeve.  Restat  intempestivae  viae  quod 
corruptum  esse  demonstrat  genitivus  ille  a  nullo  substantivo 
verbove  dependens.  An  putemus  qjiiescendi  verbum  unquam  cum 
genitivo  fuisse  constructum?  Sed  hic  vis  ulla  emendatione  opus 
est :  tempestivae  enim  natum  est  e  iempcstiva  e,  quod  cum  semel 
in  unum  vocabulum  coaluisset,  simul  istud  viae  peperit.  Ne 
quis  autem  miretur  hic  nulluoa  adiectivo  tenipestivus  addi  duti- 
vum,  hunc  exscribo  locum  e  Livio  (V,  12):  „orationem  tem- 
pestivam  de  concordia  ordinum."  lam  lepidissimum  ab  inferis 
rediit  Sulpiciae  distichon : 

lam  nimium,  Messala  mei  studiose,  quiescas, 
Non  tempestiva  est,  saeve  propinque,  via. 
Cur  autem  non  tempestiva  illa  sit  via  ipsa  docet  haec  addens: 

Hic  animum  sensusque  meos  abducta  relinquo 
Arbitrio  quamvis  non  sinis  esse  meo. 
Hic  equidem  mordicus  retineo  codicum  A  et  V  lectionem 
quamvis  pro  qua  cur  Baehrensius  e  codice  G  receperit  quoniam 
me  fugit.  Etiam  minus  intelligo  cur  idem  quom  me  malit. 
Egregium  enim  illud  quamvis  toti  disticho  praebet  sensum  hunc: 
quamvis  operam  des  ut  mihi  adimas  libertatem,  nunquam  poteris 
prohibere  quominus  mente  animoque  illic  sim  ubi  Cerinthum 
meum  esse  novi. 

Sed  sublatum  esse  illud  periculum  e  primo  iam  sequentis 
poematii  cognoscimus  disticho.  Gaudio  enim  exsultans  amatorem 
suum  ibi  rogat  Sulpicia: 

Scis  iter  ex  animo  sublatum  triste  puellae? 
Additque : 

Natali  Romae  iam  licet  esse  suo. 
Laeti  lubentesque  illud  suo  ab  Italis  recipimus,  ceteri  dant  i\io, 
unde    nata   absurda   illa  primi  praecedentis  epistolii  distichi  in- 
terpretatio,    quam  modo  notavimus.  Gaudiique  sui  iustam  hanc 
profert  causam  amoris  plena  mulier: 

Omnibus  ille  dies  nohis  genialis  agetur, 
Qui  nec  opinanti  nunc  tibi  forte  venit. 
Iterum  hic  „praeclara"  Italorum  illa  elucet  „opera".  In  „melio- 
ribus"  codicibus  horum  versuum  prior  sic  legitur: 

Omnibus  ille  dies  nobis  natalis  agatur 

quod  Cartaltio  probari  vix  ipsi  affirmanti  crederem;  suspicor 
imprudentem  eum  ita  edidisse,  Quis  euim  unquam  tam  ineptus 
fiiit  ut  sic  loqueretur:  „uatalis  ille  dies  nobis  natalis  agatur"? 
Nam  cum  proxime  praecedat  vox  natali,  nil  refert  utrum  ille 
dies  an  ille  dies  natalis  legatur.  Quae  solet  esse  omnium  in 
codicibus  vitiorum  causa  ea  hic  quoque  exstitit :  mens  librarii 
aberravit  ita  ut  vocabulum,  quod  ei  senieniia  loci  subiiciebat, 
sponte  e  calamo  exiret  simulatque  vocabulum  illi  aliquo  modo 
simile  scribendum  esset.  Quid  Tibullus  dedisset  Itali  viderunt: 
genialis,  pro  quo  vix  poterat  quin  ab  oscitante  librario  naialis 
daretur.  Aut  natum  est  istud  natalis  ex  annoiationc  vocabulis 
ille  dies  adscripta.  Sed  recepta  Italiorum  correctione  unum  etiam 
restat :  ut  pro  agatur  rescribamus  ageiur.  Nou  enim  festiva  illa 
turba  quam,  ut  olim  Clodia,  secum  Sulpicia  habet,  quamque  verbis 
omnibus  nohis  significat,  admonenda  est  ut  hilariter  illum  sumat 
diem,  sponte  id  faciei,  quod  futurum  lepide  sic  Sulpicia  praedicit : 

Omnibus  ille  dies  uobis  genialis  agetur. 
Baehrensius   pro   illo   genialis   legere    maluit  tam  laetus,  scilicet 
ut  ultimo  epistolii  versu 

Qui  nec  opinanti  nunc  tibi  forte  venit 
qui  in  quam  mutare  posset.  Sed  hic  quod  codices  praebent  nullo 
laborat  vitio;  illud  autem  eiusmodi  est  ut  a  Baehreusio,  qui 
cum  omnibus  nostrae  aetatis  Italophobis  ipsam  rem  de  qua 
agitur  prave  accepit,  intelligi  non  potuerit.  Hic  enim  versus 
vel  firmissimum  praebet  argumentum  de  Stdjncae  hic  agi  die 
natali.  Etenim  si  exspectasset  Cerinthus  suum  diem  natalem  ab- 
sente  Sulpicia  tristem  fore,  nou  posset  dici  ei  venire  dies  natalis 
remanente  in  urbe  Sulpicia.  Contra  si  verum  est  quod  nobis  Itali 
praebent  —  et  quiu  verum  sit  dubitari  qui  potest?  — idem  illud 
egregie  dicitur.  Quid  enim?  lam  miser  ille  adolescentulus  magnae 
tristitiae  conceperat  animo  imaginem:  se  Sulpiciae  die  natali  solum 
iu  urbe  fore,  illa  rus  abducta.  At  subito  laetissimus  ad  eum  per- 
fertur  nuntius  remansuram  Sulpiciam  diemque  illum  sibi  fore 
festivissimum.  Nonne  revera  nunc  nec  opinanti  venii  dies  ille? 

Amantium  irae  amoris  integratio,  nullaque  amatoria  fabula 
omnibus  est  numeris  absoluta  nisi  inter  amautes  exsistunt  suspi- 
ciones   iurgia   rixae.    Ergo    et  Sulpiciae  obiicitur  metus  ne  sibi 

paelex  sit  exorta,  graviterque  et  acerbe  de  ea  re  cum  Cerintho 
suo  expostulat.  Primum  novi  epistolii  distichon  sic  esttradilum: 

Gratumst  securus  multum  quod  iam  tibi  de  me 
Permittis,  subito  ne  male  inepta  cadam. 
Sed  dubitari  nequit  quin  Heinsius  pro  j)ermitlis  coniiciens  pro- 
?mliis  rem  acu  tetigerit.  Nam  imdkim  sihi  de  aliquo  perynillcre 
Belgicum  quidem  est  („zich  veel  ten  opzichte  van  iemand  ver- 
oorloven")  et  fortasse  etiam  Gallicum  Gerraanicumve:  Latinum 
non  est.  At  promiiiis  ef^regie  huc  quadrat :  mulium  slhi  cle  ali- 
quo  prowittere  est:  optima  quaeque  de  aliquo  exspectare,  illum, 
quidquid  evenerit,  sibi  amicum  mansurum  fidelem  sibi  habere 
persuasum.  Quid  autem  Sulpiciam  nostram  magis  decet  quam 
exclamatio  illa:  „gratumst  quod  tibi  iam  mullum  de  me  pro- 
mittis"?  Iram  suam  ironia  obtegit  admodum  perlucida.  Nam 
vera  haec  eius  mens  est :  „perfide,  itane  de  te  merni?  haeccine 
meae  in  amore  constantiae  merces  ut  iam  alio  te  conferas,  cum 
tibi  sit  persuasum  me  ne  sic  quidem  peccaturam  rivalesve  tibi 
praelaturam  ?" 

Nunc  omnia  optime  se  habent : 

Gratumst,  securus  multum  quod  iam  tibi  de  me 
Promittis  subito  ne  male  inepta  cadam 
dummodo  recordemur  quae  hic  loquatur.  Artem  enim  Sulpiciae  — 
si  recte  hic  de  arte  loquimur  —  nemo  unquam  salsius  rectius- 
que  descripsit  quam  Gruppius,  singulari  acumine  vir,  qui  nunc 
iuslo  magis  contemnitur  negligiturque:  „muliebrem  sermoncm  in 
versibus  eius  agnosci  dixit  („da3  weibliche  Latein").  Nam  sic 
res  se  habet :  versus  facere  quid  sit  haud  ignorat,  sed  non  sem- 
per  invenit  id  quod  praesenti  rei  sit  aptissimum;  accedit  quod 
tanto  abripitur  ardore  ut  sibimet  imperitare  nequeat :  suis  se 
verbis  impedit,  haeret  interdum,  titubat.  Ex  ipsis  eius  apparet 
verbis  id  quod  modo  dicebam,  veram,  quam  in  plerisque  elegiis 
frustra  quaerimus,  in  epistoliis  illis  spirare  vitam.  Velut  hic  sic 
sunt  iungenda  verba :  securtis  ne  cadam,  ut  securus  sit  accipien- 
dum  tamquam  si  esset  7ion  anxius,  non  meitiens,  structura  ad- 
modum  contorta  et  insolita. 

lam  quae  sit  illa  Sulpiciae  aemula,  certe  qualem  sibi  eam 
fingat  Sulpicia  quid  quaerimus?  Ipsa  loquitur  res :  e  faece  mu- 
lierum  esse  debet.  Quod  sic  Sappho  nostra  declarat : 

Sit  tibi  cura  togae  potior  pressumque  quasillo 

Scortum  quam  Servi  filia  Sulpicia. 
Hic  equidem  iiullam  video  causam  quidni  Sulpicii  legamus : 
probe  ipsa  intelligere  potuit  quauto  illud  esset  aptius  venustius- 
que.  Sed  multo  gravius  in  hisce  versiculis  remanere  debebit  vi- 
tium  quod  ego  tollere  nec  possum  nec  volo:  ipsa  enim  sic 
scripsit  Sulpicia  pressum  quasillo  scortum,  quod  admodum  est 
ridiculum.  Quasilli  enim  quae  fuerit  forma  neque  novi  neque 
curo;  scire  satis  est  lanae  continendae  fuisse  destinatum;  manu 
ergo  tenebatur,  quemadmodum  est  in  versu  Propertii,  ubi  ex 
palmari  Burmanui  emendatione  hoc  de  se  narrat  Hercules: 

Et  manibus  duris  apta  quasilla  tuli 
ut  satis  sit  absurdum  sibi  fingere  mulierem  quasillum  humeris 
vel  capite  portantem.  Neque,  ut  opinor,  sibi  finxit  Sulpicia,  sed 
quemadmodum  apud  Ovidium  legitur: 

Cantantis  pariter  pariter  data  pensa  trabentis 

Fallitur  ancillae  decipiturque  labor 
ita  illa  hic  depenso  cogitavit^rave,  ut  est  apud  eundem  Propertium: 

Et  graviora  rependit  iniquis  pensa  quasillis 
volebatque  durum  gravemque  ancillae  significare  lahorem,  sed  eum 
ita  significavit  ut  legentibus  non  posset  nou  movere  risum. 

Sed  solatur  se  eo  solatio  quo  uti  solent  mulieres  de  amato- 
ribus  perfidis  poenam  sumere  cupientes.  Ultimum  enim  disticbon 
sic  in  „optimis"  legitur  codicibus: 

Solliciti  sunt  pro  nobis  quibus  illa  dolori  est 

Ne  credam  ignoto  maxima  causa  toro. 
Hic  importunum  istud  credam  certa  emendatione  cedam  sanavit 
Statius.  Restat  dolori  est  quod  nullam  admittit  interpretationem. 
Sed  recepta  lenissima  Rigleri  coniectura  dolori  totum  persauatur 
distichon.  Hoc  enim  vult  Sulpicia:  „solliciti  sunt  pro  nobis  ne 
ignoto  cedam  toro  ii  quibus  illa  est  maxima  doloris  causa"  ut 
pronomine  illa  Cerinthi  significetur  perfidia.  Hic  quoque  prae 
iracundia  sibi  ipsa  imperare  nescit  Sulpicia;  non  loquitur  sed 
balbutit.  At  quid  sibi  velit  minime  est  obscurum;  tritum  istud 
et  pervulgatum  Cerintho  minatur 

Mene  ergo  haud  vis  habere? 

Benest :  et  sunt  alii 
quemadmodum  me  puero  ancillae  nostrae  cantare  solebant. 

Ut  iustum  existat  corpusculum  de  amore  poeticum  etiam 
aegrotare  debent  amantes  aut  certe  eorum  alteruter.  Rem  ipsam 
sibi  a  Sulpicia  traditam  servavit  Tibullus,  Sulpiciamque  nobis 
exhibuit  in  morbum  implicitam.  Sed  quod  ille  viginti  sex  ver- 
sibus  pulcherrimis  exornavit  id  illa  brevi  epistolio  declarat  quod 
hic  exscribam : 

Estne  tibi,  Cerinthe,  tuae  pia  cura  puellae 
Quod  mea  nunc  vexat  corpora  fessa  calor? 

A !  ego  non  aliter  tristes  evincere  morbos 
Optarim  quam  te  si  quoque  velle  putera. 

At  mihi  quid  prosit  morbos  evincere,  quom  tu 
Nostra  potes  lento  pectore  ferre  mala? 
Vix  quidquam  in  his  mutandum  fuit.  Versu  5  rectissime  aL  a 
codice  F  recepit  Baehrensius ;  Cartaltii  hic  eg-o  rationes  non  in- 
telligo:  dat  enim  an-,  sed  quid  istud  an  quid  sibi  vult?  Eodem 
versu  quovi  Baehrensii  est;  codices  qnocl  et  quid  habent;  Scaliger 
uhi  coniecit;  equidem  nescio  an  optimum  sit  si  quod  codicis  V 
secunda  manus  exhibet.  Cetera  omnia  sana  sunt  et  perspicua, 
non  tamen  ab  omni  parte  probanda.  Versu  4  praestaret  si  te 
qxioque  quam  te  si  quoque,  sed  ipsa  hic  vocabula  perturbasse 
Sulpicia  videtur.  At  hoc  levius;  multo  gravius  est  vitium  in 
verbis  morhos  evincere,  quae  tamen  puellae  nostrae  admodum 
placuisse  videntur,  quae  ea  etiam  repetierit.  Sed  non  sunt 
huius  loci.  Quid  sit  morhos  evincere  docere  nos  potest  poeta 
multo  exercitatior  Ovidius,  qui  in  narratione  de  Argo  haec 
habet : 

ille  tamen  pugnat  molles  evincere  somnos. 
Recte    ergo  morbmn  evincere  is  dicitur  qui  animo  firmo  obstina- 
toque    infirmum    corpus    suum    perdurare    cogit,  non  is  qui  dis 
bene   iuvantibus    sublevatur   viresque  suas  recuperat.  Sed  amor 
non  curat  minima. 

Amator  exclusus  vel  ab  amica  relictus  deceptusve  suum  sibi 
locum  in  elegiis  habet  amatoriis  et,  si  nou  adest,  fingitur. 
Sulpicia  vero  nostra  numquam  quidquam  fingit:  usus  ei  suppe- 
ditat  locos  quibus  opus  est.  Ipsa  amatorem  suum  reliquit  idque 
eo  tempore  cum  eum  totum  suis  iam  teneret  vinculis  obstrictum. 
Mox  tamen  stultitia  sua  atque  adeo  demenlia  intellecta  tantum 

nou  prosternit  se  ante  peJes  eius  seque  his  excusat  defeuditque 
versibus  quos  pectore  prompsit  ab  imo: 

Ne  tibi  sim,  mea  lux,  aeque  iam  fervida  cura, 

Ac  videor  paucos  ante  fuisse  dies, 
Si  quicquam  tota  commisi  stulta  iuventa 

Cuius  me  fatear  poenituisse  magis, 
-     Hesterna  quam  te  solum  quod  nocte  reliqui, 

Ardorem  cupiens  dissimulare  meum. 
Totum  statim  exscripsi  epistoliuni,  idque  non  unam  ob  causam. 
Primum  versui  tertio  grammaticorum  illud  avjixeiu^rxi  appingo 
ne  quem  illud  tota  iuventa  fugiat.  Tota  iuventa !  agnoscisne 
mulierem  iam  paulo  maturiorem?  Quis  enim  de  tota  sua  iu- 
venta  loquitur  nisi  sentit  eam  aut  praeteriisse  aut  certe  aliquot 
iam  implevisse  annos?  Sed  hoc  fortasse  etiam  possit  videri 
levius.  Multo  graviorem  nobis  suppeditat  rera  totum  poematium 
bene  iutellectum  expeusumque.  Unquamne  quidquam  vidisti  li- 
matius  tersiusque,  unquamne  quidquam  quod  sic  esset  omnibus 
absolutum  numeris?  Atque  tale  ut  obtineremus  xf/ptv^A/oi/  nulla 
opus  fuit  emendatione,  nulla  viri  docti  coniectura.  Omnia  nobis 
ipsi  praebent  codices.  Haec  nobis  res  primum  dat  facultatem 
tota  Sulpiciae  ars  qualis  sit  recte  intelligendi.  Satis  est  versata 
in  literis,  satis  accurate  poetas  suos  legit,  satis  magnam  in 
promptu  habet  vocabulorum  materiem  ut  cum  res  quam  optime 
cedit,  id  est  cum  xvtvi  'sxuryji;  est  ^stvoTXTyi,  versiculos  struere 
possit  in  quibus  nullus  Aristarchus  quidquam  reprehendat  quique 
rem  ipsam  totam  exhauriant.  Plerumque  tamen  omne  committit 
errorum  genus,  qui  excusari  quidem  possint  sed  et  debeant.  Sic 
versus  facere  solent  qui  ea  re  delectantur  non  Tsxviiv  6x0071 
rijv  7Toiv,(7iv.  Bt  deinde  nusquam  melius  quam  hic  videmus  Sul- 
piciae  epistolia  ficti  nihil  habere  sed  omnia  ipsam  vitam  veros- 
que  referre  amores.  Quid  enim?  Cum  aegrotat,  cum  ne  ab 
amatore  suo  abripiatur  metuit,  cum  gaudio  exsultat  quod  cuni 
illo  remanere  sibi  liceat,  cum  exortam  sibi  suspicatur  paelicem, 
tum  quid  agat  loquaturve  nescit,  tum  se  non  continet  sed  quae- 
cunque  ei  in  mentem  veniunt  sic  temere  effundit,  de  vitiis  cor- 
rigendis  limandisve  versibus  ne  cogitat  quidem.  At  postquam 
impetum  quendam  animi  sui  secuta  fecit  aliquid  quod  postea 
poeuiteat,    simulatque  suae  sibi  culpae  tit  conscia  et  quod  deli 

quit  reparare  decernit,  sponte  ad  se  redit  et  mente  sedata  quid 
sit  dicendum  scribendumve  considerare  potest.  Tuni  iaiu  uon  bal- 
butit  titubatque  sed  sermone  utitur  puro,  li(|uido,  apte  disposito. 

Et  impetravit  veniam  quam  sic  ex  animi  sententia  petivit, 
veniaque  illa  secum  adduxit  id  ipsum  quod  diu  speraverat, 
modo  anxia  sollicitaque,  modo  laetissima  quaeque  exspectans. 
Nunc  eam  exsultare  g-audio  quid  miremur?  Ipsa  nobis  quanlo- 
pere  tota  mente  trepidet  sermone  suo  fatetur,  nam  redeunt  vitia 
sententiaeque  perturbatae.  „Tandem"  exclamat 

Tandem  venit  amor,  qualem  texisse  pudori 
Quam  nudasse  alicui  sit  mihi  fama  magis. 
Bis  illud  „tandem"  posui  quo  magis  appareret  quam  recte  Car- 
taltius  lioc  epistolium  in  Sulpiciae  Cerinthique  amoribns  iilti- 
mum  tenere  locum,  hoc  post  cetera  omnia  ab  ea  scriptum  sta- 
tuisset.  Iterum  ipsa  praestantissimi  viri  exscribere  verba  lubet, 
et  quia  tam  sunt  egregia  facundaque  et  quia  insunt  pauca  quae 
moveant  dubitationem. 

„En  tete  de  ces  pieces  elle  en  a  mis  une  autre,  qui  leur  est 
surement  posterieure;  car  elle  a  le  caractere  (rune  conclusion; 
c'est  uu  cbant  de  victoire;  elle  est  arrivee  a,  ses  fins;  elle  est 
siire  que  Cerinthus  repond  a  sa  passion;  mais  il  ne  semble 
pas  que  se  soit  uniquement  pour  se  rejouir  de  son  triomphe 
qu'elle  Tait  composoe.  Cette  fois  elle  s'adresse  au  public;  elle 
prend  une  attitude,  celle  d'une  grande  dame  qui,  bravant  Topi- 
nion  vulgaire,  avoue  sa  faute  et  s'en  fait  gloire;  elle  leve  le 
masque  et  veut  aimer  a  visage  decouvert;  elle  convieut  qn'elle 
est  une  pecheresse,  mais  non  une  de  ces  pecheresses  timides 
qui  entretiennent  avec  leurs  amants  une  correspondance  myste- 
rieuse;  elle  ue  s'abaisse  pas  a  ces  maneges  clandestins". 

Hic  ego  non  video  cur  ab  ipsa  Sulpicia  hoc  epistolium  ceteris 
praemissum  sumamus.  Quidni  ipsa  ultimum  posuerit?  An  potuit 
hoc  corpusculum,  quod  ab  ea  compositum  lubenter  Cartaltio 
concedo,  aptius  incboari  quam  ab  eo  malo  unde  ipsa  res  cepit 
initium,  diem  illum  natalem  ruri  peragendum  dico,  aptiusque 
claudi  quam  plenis  hisce  gaudii  superbiaeque  verbis :  „cum  digno 
digna  fuisse  ferar"? 

Sed  nolo  ultra  cum  egregio  critico  de  re  levioris  certare  mo- 
menti.  Quod  autem  idem  sic  pergit :  „ceci  prouve  que  les  pieces 

IV,  8 — 12,  qu'on  appelle  les  billets  de  Sulpicia,  et  dont  trois, 
9  '),  10  ^),  11  ^),  out  pourtant  un  caractere  epistolaire,  n'ont 
jamais  ete  envoyes  a  Cerinthus;  ce  sont  des  effusions,  qu'elle 
a  consigMiees  pour  elle  meme,  mais  qu'elle  n'a  pas  fait  tenir  a 
Tinteresse"  id  ita  verum  esse  concedo  ut  tamen  credam  saepius 
soli  a  sola  omnia  haec  recitata  epistolia. 

Nunc  paulo  accuratius  versus  iam  citatos  examinemus.  Si 
versu  1  recte  codex  V  pudore  dat  (in  aliis  est  pudon),  haud 
dubium  est  qain  versu  secundo  recipienda  sit  Italorum  correctio 
minor.  Tum  omnia  luce  sunt  clariora: 

Tandem  venit  amor  qualem  texisse  pudore 
Quam  nudasse  alicui  sit  mihi  fama  minor 
i.  e.  multo  malo  amorem  meum  proloqui  quam  celare  pudore, 
nam  gloriae  mihi  duco  quod  mutuus  ille  amor  sit.  Sed  metus 
est  ne  ipsa  Sulpicia  non  tam  perspicue  sit  locuta.  In  codice 
enim  Ambrosiano  vs.  1  bis  legitur  et  semel  imdore  habet,  semel 
pudori.  Verisimile  ergo  sic  Sulpiciam  scripsisse: 

Tandem  venit  amor,  qualem  texisse  pudori 
Quam  nudasse  alicui  sit  mihi  fama  magis. 
Atque    sic    edidit   Cartaltius,    ut   hic  lateat  seusus:  „magis  me 
puderet   amorem    meum    celare    quam    nunc   glorior   quod  eum 
proloquar".    Lateat,   aio,    nam    exsultans   gaudio    se   verbis  suis 
impedit  mulier  et  invita  Cassandram  imitatur. 

Bonum  factum  quod  tamen  sequenti  disticho  aperte  nos  do- 
cet  quid  tandem  factum  sit: 

Exorata  meis  illum  Cytherea  Camenis 
Attulit  in  nostrum  deposuitque  sinum. 
Minus  certe  sunt  perspicua  quae  statim  subiiciuntur: 

Exsolvit  promissa  Venus :  mea  gaudia  narret, 
Dicetur  si  quis  non  habuisse  sua. 
Sed  hic  ipsa  obscuritas  nescio  quam  affert  venustatem.  Hoc  enim 
ista  „mea  .  .  .  sua"  sibi  velle  aliquo  quidem  labore  sed  fit  per- 
spicuum  tamen :   „nil   famam   curo  rumoresque  hominum ;   scio 
enim  cum  maxima  de  me  indignatione  fore  sermones  .  . .  illarum 


1)  Scis  iter  ei  animo  sublatura  triste  puellac? 

2)  Gratumst,  securns  raultura  quod  iam  tibi  de  me  |  Proraittis. 

3)  Estne  tibi,  Cerinthe,  tuae  pia  cura  pueilae. 

quae   ipsae    miiiiis   quam    ego    propitiam    halnieruiU    Venerem", 
quod  lepidissimum  vitaeque  plenuni. 

Tum   iterum    quam    maxime  iu  ore  se  hominum  esse  cupere 
sic  declarat : 

Non  eg'o  signatis  quicquam  mandare  tabellis 
Ne  legat  id  nemo  quam  meus  aute  velim. 
Hic  pro  ne  Itali  dant  ut,  et  haud  dubie  iusto  plures  istae  sunt 
neg-ationes.    Sed   Sulpiciae   ipsius   illud  videtur  vitium,  quod  si 
sustulerimus  remanebit  etiam  verborum  riuam  mcus  anle  confusio, 
quam  ab  ipsa  profectam  nemo  unquam,  ut  opinor,  negabit. 

Neque  vitii  immune  distichon  quo  et  epistolium  hoc  et  totum 
libellum  suum  clausit : 

Sed  peccasse  iuvat,  vultus  componere  famae 
Taedet :  cum  digno  digna  fuisse  ferar. 
Post   ea  quae  iam  dixit  Sulpicia  pro  isto  sed  aliquid  requiritur 
quod   multo    sit   nervosius.    Suus   hic   locus  est  particulis  iwmo 
vero   sed    tale   aliquid   quomodo    in    suo  poneret  hexametro  non 
iuveniebat  parum  exercitata  poetria. 

Denique    haud    abs  re  videtur  omnia  quae  commisit  Sulpicia 
sub  unum  dare  conspectuni  vitia.  Sunt  ergo  haec : 

1  securus  ne  cadam  pro  non  veritus  ne  cadam 

2  lanificam,    quae    nimio    urgetur    labore,    appellat   j^ressum 
quasillo  scortum. 

3  mire  turbata  sunt  vocabula  in  hisce: 

soUiciti  suut  pro  nobis,  quibus  illa  doloris 
ne  cedam  ignoto  maxima  causa  toro 
et  quorsum  illa  pertineat  haud  parvus  est  labor  quaerere. 

4  te  si  qicoque  pro  si  te  quoque. 

5  bis  evincere  morhos  hoc  sensu  morho  levari. 

6  texisse  j^^udori  quam  nudasse  mihi  fama  magis  obscure  dictum. 

7  abundat  uegatio  in  ne  ...  ne^no. 

8  sed  metri  causa  pro  immo  vero. 

Haud  pauca  ea  esse  vides  iu  quadraginta  versiculorum  corpus- 
culo.  Simulque  sunt  eiusmodi  ut  ex  illis  quoque  ipsius  libelli 
agnoscas  indolem :  non  in  scholae  umbra  haec  succrevit  arbor, 
amoris  eam  ardor  procreavit. 

Sensim   a   suo   sibi   argumento   delapsa  est  nostra  disputatio, 

sed  non  sine  idonea  causa  factum  ilhul  est.  Oum  enim  qualis 
quantusque  poeta  Tibullus  esset  illis  praecipue  elegiolis  demon- 
strare  vellem,  quibus  Sulpiciae  et  Cerinthi  amores  celebrasset 
ille,  non  poteram  de  ipsius  Sulpiciae  tacere  epistoliis  e  quibus 
Tibulli  natus  esset  libellus;  quae  cum  haud  ita  paucis  locis 
emeiulanda  vel  accuratius  illustranda  essent,  paulo  diutius  in  iis 
sum  immoratus.  Sed  nunc  tamen  ad  nostrum  propositum  et  ad 
ijjsum  Tibullum  redeo.  Praeter  elegiolas  de  Sulpiciae  Cerinthique 
amoribus  farrago  ')  illa,  quae  in  codicibus  maioribus  Tibulli 
iibris  est  adiecta,  duas  etiam  continet  elegias  quas  nunc  vix 
quisquam  est  virorum  doctorum  quin  Tibullo  ascribat.  Apud 
Baehrensium  leg-untur  paginis  85  sq.  et  „epigrammata"  appel- 
lautur,  in  aliis  editionibus  numeris  IV,  13  et  IV,  14  sunt  or- 
nata.  Neque  sine  causa  idonea  TibuUi  esse  censentur:  praeclari 
sunt  poetae,  vix  quidquam  invenias  quod  in  toto  genere  ama- 
torio  iis  praestet  .  .  .  et  priore  earum  ipse  se  poeta  Tihdhim 
appellat.  Non,  hercle,  nostra  aetate  tam  pertiuaci  ohstinatoque 
auimo  Tibullum  impugnant  philologi  ut.  eo  quoque  nitantur 
spoliare  eum  decore  quod  ipso  nomine  cuius  sit  declarat.  Altera 
autem  cum  priore  satis  arte  cohaeret,  certe  uulla  causa  est  cur 
eam  ab  illa  divellamus.  Ab  hac  nunc  fiat  initium.  Non  plus 
quatuor  habet  versus:  ipsa  ergo  brevitas  eam  Baehrensiano  illo 
nomine  dignam  facit,  neque  ab  illo  alienum  est  argumentum. 
Sunt  enim  quatuor  illi  versus  huiuscemodi : 

Rumor  ait  crebro  nostram  peccare  puellam, 
Nunc  ego  me  surdis  auribus  esse  velim. 

Crimina  non  haec  sunt  nostro  sine  facta  dolore : 
Quid  miserum  torques,  rumor  acerbe?  tace, 
Annotat  Heynius  :  „miri  leporis  et  urbanitalis  epigramma.  Placet 
amator  qui,  de  puellae  perfidia  sollicitus,  tantum  hoc  in  votis 
habet,  ut  ipse  surdus  sit"  et  iure  annotat.  Quo  magis  mireris 
eum  haec  statim  addere :  „an  Tibullum  auctorera  habeat,  credere 
licet  et  non  licet".  Aequiores  certe  nostra  aetate  in  hac  causa 
Tibullus  nactus  est  iudices.  Sed  ipsum  adspiciamus  epigramma. 
Unquamne  quidquam  vidisti  acutius  salsiusque?  Ne  ipsa  quidem 


1)    Iniuria   illam    in    editionibus   dividi    in   duos  libros,  cum  olira  uno  fuerit  com- 
prchensa  libro,  Baehrensius  demonstrat  Tib.    Hl.  [).  48  ■ii\. 

Martialis  epigrammata  tantum  habent  leporem.  tSed  et  Tibnllum 
hic  agnoscimus:  in  deliciis  enim  ei  to  xTrpi^^sin^Tov  fnisse  cum 
e  maioribus  eius  apparet  elegiis,  tum  ex  elegiolis  de  Sulpicia 
et  Cerintho  cognovimus.  Tum  —  et  hoc  quoque  proprium  et 
peculiare  Tibulli  —  veros  sincerosque  animi  affectus  subesse 
huic  ioco  sentimus.  Revera  sollicitura  eum  reddiderunt  rnmores 
illi  quos  tam  belle  repudiare  et  audire  nolle  se  simnlat.  Revera 
metuere  incipit  ne  rivalis  aliqnis  puellam  snam  a  se  avertat 
aut  iam  averterit.  Haec  causa  est  cnr  haud  iniuria  fortasse 
Cartaltius  suspicetur  puellam,  de  qua  hic  sermo  sit,  esse  Gly- 
ceram  illam,  cuius  perfidia  ne  poetam  ad  „miserabiles  decantan- 
dos  elegos"  adigat  Horatius  carmiue  suo  I,  83  ')  dat  operam. 
Vide  omnino  suavissimam  Cartaltii  de  his  amoribus  deque  Ho- 
ratii  Tibnllique  amicitia  disputationem  in  utilissimo  eius  ve- 
nustissimoque  libro  p.  24 — '62. 

Sed  quamvis  lepidum  hoc  sit  „epigramma",  maiorem  tamen 
iustioremque  movet  admirationem  quod  praecedit.  Cuius  iam 
statim  primi  versus  nos  docent  non  cura  levi  quodam  moxque 
interituro  hic  nobis  rera  esse  animi  impetu.  Consummatus  iam 
ille  amor  est  et  res  ipsa  ratum  enm  fecit : 

NuUa  tuum  nobis  subducet  femina  lectum 
Hoc  primum  iuncta  est  foedere  nostra  Venus. 
Sed,  ne  quid  dissimulem,  in  isto  priynnm  haereo.  Non  enim,  ut 
opinor,    hoc,    quod   hic    significatur,    initium   habere  solet  amor, 
sed  sic  demum  omnibus  suis  impletur  numeris.  An  „hoc  primum 
foedere  iuncta  est"  signiticat  „tum  deniqtie  verum  amoris  initum 


1)  Leviiisculum  videri  possit  quod  de  hoc  Horatii  carmine  dicturus  hic  sum,  sed 
fortasse  ipsa  levitas  illud  commendat.  Vitium  enim  suavissiraos  illos  occupat  versus 
quod  leni,  immo  vix  ulia,  correctione  toili  possit,  quo  facto  pristinus  denique  nitor 
carmini  redditur.  Seraper  prima  eius  stropha  sic  editur: 

Albi,  ne  doleas  plus  nimiura  memor 

Inmitis  Glycerae  neu  miserabiles 

Decantcs  elegos,  cur  tibi  iunior 
Laesa  praeniteat  fiJe. 
Ut  ne  doleas  sit  noli  dolere  et  sequcntes  strophae  prorsiis  ab  liac  divellantur.  Sed 
pro  colo  pone  seraicolon,  ne  doleas  fit  'tvx  (iit  «^^vj  et  totum  carmen  sic  decurrit: 
«Albi,  ne  iusto  magis  propter  Glycerae  doleas  perfidiam  (hoc  tibi  dico)"  sequuntur 
exempla  amantium,  spretorum  ab  iis  qui  et  ipsi  spernuntur  ab  iis  quos  amant ;  et 
sic  carmen  clauditur:  »sic  ludere  saeva  Venus  solet ;  ipse  quoque  iliam  eius  snm 
expertus  crudelitatem  (et  tamen  non  despondeo  animum,  ergo  me  respice  et  erigc  te)." 

foedus    est?"    Satis    ergo    obsciire  poeta  loquitur.  Suspicor  illud 
primnm  natum  e  compeiulio  qm  (quoniam).  Certe  aptissiraum  foret 

Hoc  quoniam  iuncta  est  foedere  nostra  Venus 
i.  e.    quandoquidem   hoc  foedere  semel  amor  noster  est  consum- 
matus,    nulla    tibi    unquam    existet  paelex  cuius  causa  frangam 
illud.  Etenim  : 

Tu  mihi  sola  places,  nec  iam  te  praeter  in  urbe 
Formosa  est  oculis  ulla  puella  meis. 
Hic  x7rpo(T^oni]Tov  illud  suum  lepidissimum  profert  poeta: 
Atque  utinam  possis  uni  mihi  bella  videri 

Displiceas  aliis :  sic  ego  tutus  ero. 
Nil  opus  invidia  est,  procul  absit  g-loria  vulgi: 
Qui  sapit  in  tacito  gaudeat  ille  sinu. 
Hic  ego  possis  a„deterioribus"  sumpsi,  „meliorum"  posses  quibus 
argumentis    nunc    docti  defendant  editores  scire  nolim.  Heynius 
recte  possis  edidit. 

Neque  mirum  hic  prodire  ruris  et  solitudinis  amatorem  illum 
verum  sincerumque  Tibullum  quem  novimus: 

Sic  ego  secretis  possum  bene  vivere  silvis, 

Qua  nulla  huraano  sit  via  trita  pede. 
Tu  mihi  curarum  requies,  tu  nocte  vel  atra 
Lumen  et  in  solis  tu  mihi  turba  locis. 
In    quibus    versibus    vel  unum  illud  in  solis  tu  mihi  turha  locis 
summum  prodit  artificem. 

Neque    minus    Tibullum    nostrum  agnoscimus  in  iis  quae  se- 
quuntur : 

Nunc  licet  e  caelo  mittatur  amica  Tibullo, 
Mittetur  frustra  deficietque  Venus. 
Fere  eadem  enim  nos  legere  meminimus  in  maiorum  elegiarum 
una.  (^uem  locura  velim  norunt  omnes,  sed,  vere  dicam,  huiusce 
verecundia  magis  mihi  placet  quam  illius  nimia  audacia. 

Additque,  quod  in  tali  argumento  tritum  satis  et  obsoletum, 
iusiurandum: 

Haec  tibi  sancta  tuae  lunonis  numina  iuro, 
Quae  sola  ante  alios  est  mihi  magna  deos 
sed   ipsum   illud  tritum  et  obsoletum  ei  subiicit  unam  ex  illis, 
quas   dixi,    gemmis,    quae    si    quid  unquam  in  arte  poetica  ex- 
stitit  novi,  hic  certe  illud  peperit: 

Quid  facio  demens?  elieu  mea  pignora  ccdo. 
luravi  stulte :  proderat  istc  timor 
i.  e.  antea,  cum  timere  etiam  poteras  ne  ego  aliquando  peccarem, 
ego  quodammodo  securus  poteram  esse,  pignore  enim  te  tenebam 
obstrictam,  sed  nunc  illud  tibi  pignus  tradidi  meque  solum  ad- 
strinxi  vinculo : 

Nunc  tu  fortis  eris,  nunc  tu  me  audacius  ures: 
Hoc  peperit  misero  garrula  lingua  malum. 

lam  faclas  quodcunque  voles,  tuus  usque  manebo, 
Nec  fugiam  notae  servitium  doininae. 
Dubiumne,    obsecro,    esse    potest   quin  iure  Cartaltius  egregiam 
Luciani    Muelleri    coniecturam  facias   pro  faciam   receperit   in 
textum?    Praeclara   nunc    demum    omnia,    sed  praeclarior  etiam 
ipsa  carminis  clausula: 

Sed  Veneris  sanctae  considam  vinctus  ail  aras. 
Haec  notat  iniustos  supplicibusque  favet. 
Ecquid  ante  oculos  nunc  habes  amatorem  certum  sincerumque, 
sed    simul   miserum    et   ad    tristitiam    popensum,  cui  iure  suus 
metuat  Horatius  ne  aliquando  de  se  suaque,  cui  natus  est,  arte 
desperet? 

Solvi  nomen  meum :  poetam  mihi  dilectum  ut  potui  defendi 
a  nimis  severo  iudicio.  Nunc  unum  lioc  etiam  addo  et  sic  finem 
facio.  Legat  mihi  aliquis  deinceps  duos  illos  locos  quos  e 
maioribus  citavi  elegiis  (de  suo  repentino  ad  Deliam  reditu 
I,  3,  83—94  et  de  sororcula  Nemesis  II,  G,  29—40),  elegiolas 
de  Sulpicia  (quae  Tibulli  non  esse  non  possunt),  denique  duo 
haecce  „epigrammata"  .  .  .  quamvis  magni  mecum  lacobyanam 
faciat  doctrinam,  tamen  vix  risum  tenebit  cura  legerit  illum 
poetam  malo  ad  id  delapsum  omine  carminum  genus  quod  bua 

IPBUM   INDOLES   ET    NATURA    YETARET    TANGERE ! 

DE  TIBULLO  lUDICIUM  NOVUM. 

Qnae  iiuva  sint  vere,  fers.  Albi,  pauca,  sed  illa 
Luinine  quara  elaro  quam  proprioque  nitent! 

Tain  lepideque  tuas  oalles  adiungere  gemmas 
Antiquae  gazae  fiat  ut  om^ie  novura. 

DOMITII  MARSI 

„Epithapliium  TibuUi". 

Te  quoque  Virgilio  comitem  non  aequa,  Tibulle, 
Mors  iuvenem  campos  misit  ad  Elysios, 

Ne  foret,  aut  eleg-is  molles  qui  fleret  amores 
Aut  caneret  forti  regia  bella  pede. 

TIBULLUS 

(I,  3  vs.  83—94). 

Poeta,  cnm  Messalla  acl  bellum  profectus  et  in  insula  Corcyra 
aeger  relictus,  sic  Deliam  suam  ut  in  fide  perstet  admonet 
laetumque  sibi  ad  eam  promittit  reditum : 

At  ')  tu  casta  precor  maneas,  sanctique  pudoris 

Assideat  custos  sedula  semper    anns. 
Haec  tibi  fabellas  referat  positaque  lucerna 

Deducat  plena  stamina  longa  colu, 
Ac  eirca  gravibus  pensis  afExa  puella  ^) 

Paulatim  somno  fessa  remittat  opus. 
Tunc  veniam  subito,  nec  quisquam  nuntiet  ante, 

Sed  videar  caelo  missus  adesse  tibi. 
Tum  mibi,  qualis  eris,  longos  turbata  capillos, 

Obvia  nudato,  Delia,  curre  pede. 
Hoc  precor,  bunc  illum  nobis  Aurora  nitentem 

Luciferum  roseis  candida  portet  equis. 


1)  yii:  proxirae  praecedit  lociis  de  puellis  quae  propter  lacsam  fidem  apud  inferos 
plectuntur. 

2)  Vox  circa  docet  hic  singularcm  pro  pliirali  adhibitum   numerum. 

TIBULLUS 
(II,  6  vs.  29—54). 

Nemesiii,  duram  puellam,  lenire  poeta  conatur  provocando  ad 
sororculam  tristi  fato  absumptam,  execraturque  lenam  suo  amori 
obstantem : 

Parce,  per  immatura  tuae  precor  ossa  sororis: 

Sic  bene  sub  tenera  parva  quiescat  humo. 
Illa  mihi  sancta  est,  illius  dona  sepulcro 

Et  madefacta  meis  serta  feram  lacrimis, 
Illius  ad  tumulum  fugiam  supplexque  sedebo 

Et  mea  cum  muto  fata  querar  cinere. 
Non  feret  usque  suum  te  propter  flere  clientem : 

Illius  ut  verbis  '),  sis  mihi  lenta  -)  veto, 
Ne  tibi  neglecti  mittant  mala  somnia  Manes, 

Maestaque  sopitae  stet  soror  ante  torum, 
Qualis  ab  excelsa  praeceps  delapsa  fenestra 

Venit  ad  infernos  sanguinolenta  lacus. 
Desino,  ne  dominae  luctus  renoventur  acerbi: 

Non  ego  sum  lauti,  ploret  ut  illa  semel. 
Nec  lacrimis  oculos  digna  est  foedare  loquaces  ^) 

Lena  nocet  nobis,  ipsa  puella  bona  est. 
Lena  necat  miserum  Phryne  furtimque  tabellas 

Occulto  portans  itque  reditque  sinu. 
Saepe,  ego  cum  dominae  dulces  a  limine  duro 

Agnosco  voces,  haec  uegat  esse  domi; 
Saepe,  ubi  nox  promissa  mihi  est,  langaere  puellam 

Nuntiat  aut  aliquas  extimuisse  minas. 
Tunc  morior  curis,  tunc  mens  mihi  perdita  fingit, 

Quisve  meam  teneat,  quot  teneatve  modis; 
Tunc  tibi,  lena  precor  diras :  satis  anxia  vives  ■*), 

Moverit  e  votis  pars  quotacuuque  deos. 


1)  iWms  ut  verbis:  /,als  't  ware  uit  haar  naam". 

2)  lenta:   «onverschillig". 

3)  loqiiax  cf.  nostrum   «sprekend". 

4)  Sic  legatur,  non  vivas,  v.  p.  7  ann.  1. 

TIBULLUS 
IV,  13. 

Glyceram  ')    snam    sibi   semper   fore   carissimam   poela  iurat 
lecteque  se  metuere  significat  ne  ab  illa  decipiatur. 
Nulla  tuum  nobis  subducet  femiua  lectum, 

Hoc  quoniam  -)  iuncta  est  foedere  nostra  Venus; 
Tu  mihi  sola  places,  nec  iam  te  praeter  in  urbe 

Formosa  est  oculis  ulla  puella  meis. 
Atque  utinam  possis  uni  mihi  bella  videri! 

Displiceas  aliis:  sic  ego  tutus  ero. 
Nil  opus  invidia  est,  procul  absit  gloria   vulgi : 

Qui  sapit,  in  tacito  gaudeat  ille  sinu. 
Sic  ego  secretis  possum  bene  vivere  silvis, 

Qua  nulla  humano  sit  via  trita  pede. 
Tu  mihi  curarum  requies,  tu  nocte  vel  atra 

Lumeu  et  in  bolis  tu  mihi  turba  locis  ^). 
Nunc  licet  e  caelo  mittatur  amica  Tibullo, 

Mittetur  frustra,  deficietque  Venus. 
Haec  tibi  sancta  tuae  lunonis  numina  iuro, 

Quae  sola  ante  alios  est  mihi  magna  deos. 
Quid  facio  demens?  eheu  mea  piguora  cedo. 

luravi  stulte :  proderat  iste  timor  •*). 
Nunc  tu  fortis  eris,  nunc  tu  me  audacius  ures: 

Hoc  peperit  misero  garrula  lingua  malura. 
lam  facias  quodcunque  voles,  tuus  usque  manebo, 

Nec  fugiam  notae  servitium  dominae, 
Sed  Veneris  sanctae  considam  vinctus  ad  aras. 

Haec  notat  iniustos  supplicibusque  favet. 


1)  Glyceram  c-sse  jjiiellam  de  qua  liic  agitur  IciiiJe  ilcinoiistrat  Carlallius  p.  24  sqq. 
libri  sui. 

2)  Sic  ego  jiro  primim,  v.   p.  41  sq. 

3)  Literis  inaioribus  venustissimam  sententiolam  impriracndam  curavi. 

4)  Flosculus,  iste  pulcherriraus  explicatur  p.  42  sq. 

TIBULLUS 

av,  14). 

Augeri  metum  suum  lepide  poeta  simul  fatetur  et  dissimulat. 

Eumor  ait  crebro  nostram  peccare  puellam : 
Nunc  ego  me  surdis  auribus  esse  velim : 

Crimina  non  haec  sunt  nostro  sine  facta  dolore : 
Quid  miserum  torques,  rumor  acerbe?  tace. 

DE  TIBULLI  GLYCERAEQUE  AMORIBUS  AGIT 
ET  HOEATIUS 

(0.  I,  33). 

Albi,  iie  doleas  plus  iiitnio  memor 
Inmitis  Glycerae  ueu  miserabiles 
Decantes  elegos,  cur  tibi  iunior 
Laesa  praeuiteat  fide :  ') 

Insiguem  tenui  fronte  Lycorida 
Cyri  torret  amor,  Cyrus  in  asperam 
Declinat  Pholoen;  sed  prius  Apulis 
lungentur  capreae  lupis 

Quam  turpi  Pholoe  peccet  adultero. 
Sic  visum  Veueri,  cui  placet  imparis 
Formas  atque  animos  sub  iuga  aenea 
Saevo  mittere  cum  ioco. 

Ipsum  me  melior  cum  peteret  Venus 
Grata  detiuuit  compede  Myrtale 
Libertiua,  fretis  acrior  Hadriae 
Curvantis  Calabros  sinus. 


1)   Ue  liac  distinctione  v.  p.  41  ann. 


51 


Aliquatenus  Tibullus  cognoscitur  ex  iis  quae  ail  eum  scripsit 

H0RATIU8 

Epl.  I,  4. 

Albi,  nostroruni  sermonum  candide  iudex, 
Quid  nunc  te  dicam  iucere  in  regione  Pedana?  ') 
Scribere  quod  Cassi  Parraensis  opuscula  ^j  vincat 
An  tacitum  silvas  inter  reptare  salubris 
Curantem  quidquid  dignum  sapiente  bonoque  est  ■')? 
Nou  tu  corpus  eras  sine  pectore :  di  tibi  forraara 
Di  tibi  divitias  *)  dederunt  artemque  fruendi. 
Quid  voveat  dulci  nutricula  maius  ^)  alumno, 
Qui  sapere  et  fari  possit  quae  sentiat  '')  et  cui 
Gratia  fama,  valetudo  contingat  abunde 
Et  mundus  victus  non  deficiente  crumina? 
Inter  spem  curamque,  timores  inter  et  iras 
Omnem  crede  diem  tibi  diluxisse  supremum : 
Grata  superveuiet  quae  nou  sperabitur  hora. 
Me  pinguem  et  nitidum  bene  curata  cute  vises, 
Cum  ridere  voles  Epicuri  de  grege  porcum. 


1)  Pechim  prope  Gabioi,  ubi  natus  Tibullu3. 

2)  Cassii  Parraensis  opuscula  quae  hic  significantur  sunt  iragoediae.  locose  Horatius 
fingit  amicuin  propter  Glycerae  perfidiam  missam  fecisse  elegiam  levem  seque  ad 
grande  contulisse  carraen. 

3)  Curantem  e.  q.  s.    =    operam  dantem  philosophiae. 

4)  Bivitias;  insigni  exemplo  hic  versus  docet  loenm  esse  commutiem  si  poetaLatinus 
queritur  paternum  agrum  suum  occupatum  a  veteranis.  Ipse  enim  Tibulius  I,  1,  19 
se  dominum  dicit  felieis  quondam  nnnc  jiavperis  a^ri. 

5)  Quid  maitis  referendnm  tantnmmodo  ad  artem  frnendi,  a^m  pecti/s,  formam, 
divitias  versibus  qui  sapere  —  crumina  poeta  fusius  explicat. 

6)  Sapere  et  fari  quae  sentiat  is  potest  qui  paaper  non  est. 

TIBULLUS 
IV,  2—6. 

DE   SULPICIAE    ET   CERINTHI    AMORIBUB. 

IV.  2    Sulpicia  est  tibi  culta  tuis,  Mars  magne,  Kalendis 

SpectaUim  e  caelo,  si  sapis  '),  ipse  veni. 
Hoc  Venus  ignoscet:  at  tu,  violente,  caveto 

Ne  tibi  miranti  turpiter  arma  cadant. 
Illius  ex  oculis,  cum  vult  exurere  divos, 

Accendit  geminas  lampadas  acer  Amor. 
Illam,  quidquid  agit,  quoquo  vestigia  movit, 

Componit  furtim  subsequiturque  Decor. 
Seu  solvit  crines,  fusis  decet  esse  capillis: 

Seu  compsit,  comptis  est  veneranda  comis. 
Urit,  seu  Tyria  voluit  procedere  palla, 

Urit,  seu  nivea  candida  veste  venit. 
Talis  in  aeterno  felix  Vertumnus  Olympo 

Mille  habet  ornatus,  mille  decenter  habet. 
Sola  puellarura  digna  est,  cui  mollia  caris 

Vellera  det  sucis  bis  madefacta  Tyros, 
Possideatque,  metit  quidquid  bene  olentibus  arvis 

Cultor  odoratae  dives  Arabs  segetis, 
Et  quascunque  niger  rubro  de  litore  gemmas 

Proximus  Eois  colligit  Indus  aquis. 
Hanc  vos,  Pierides,  festis  cantate  Kalendis, 

Et  testudinea,  Phoebe  superbe,  lyra 
Hoc  sollemne  sacrum  multos  celebretur  ^)  in  annos 

Dignior  est  vestro  nulla  puella  choro. 


1)  si  sapis  =   nisi  tua  ciiliia  carerc  vis  pulcherrimo  spectaculo. 

2)  De  lectione  v.  p.  10. 

IV,  3 


Parce  meo  iuveni,  seu  quis  bona  pascua  campi 

Seu  colis  umbrosi  devia  montis  aper, 
Nec  libi  sit  duros  acuisse  iii  praelia  dentes, 

Incolumem  custos  hunc  mihi  servet  Amor. 
Nam ')  procul  abducit  venandi  Delia  cura: 

0  pereaut  silvae  deficiantque  canes ! 
Quis  furor  est,  quae  mens,  densos  indagine  colles 

Claudentem  teneras  laedere  velle  manus? 
Quidve  iuvat  furtim  latebras  intrare  ferarum 

Candidaque  hamatis  crura  notare  rubis? 
Sed  tamen,  ut  tecum  liceat,  Cerinthe,  vagari, 

Ipsa  eg-o  per  montes  retia  torta  feram, 
Ipsa  ego  velocis  quaeram  vestigia  cervi 

Et  demam  celeri  ferrea  vincla  cani. 
Tunc  mibi,  tunc  placeant  silvae,  si,  lux  mea,  tecum 

Arguar  ante  ipsas  concubuisse  plagas : 
Tunc  veniat  licet  ad  casses,  illaesus  abibit, 

Ne  Veneris  cupidae  gaudia  turbet,  aper. 
Nunc  sine  me  sit  nulla  Venus,  sed  lege  Dianae, 

Caste  puer,  casta  retia  tende  ^j  nianu 
Et  quaecunque  meo  furtim  subrepit  amori 

Incidat  in  saevas  diripienda  feras. 
At  tu  venandi  studium  concede  parenti, 

Et  celer  in  nostros  ipse  recurre  sinus. 


1)  Sic  ego  pro  sed  v.  p.  11. 

2)  tetide  cum  G  ,  cetcri  tange. 

IV,  4    Hiic  ades  et  tenerae  morbos  expelle  puellae 

Huc  ades,  intonsa  Phoebe  superbe  coma. 
Crede  mihi,  propera:  nec  te  iam,  Phoebe,  pigebit 

Formosae  medicas  applicuisse  manus. 
Effice  ne  macies  pallentes  occupet  artus 

Neu  notet  informis  candida  membra  color ; 
Et  quodcunque  mali  est  et  quidquid  triste  timemus, 

In  pelagus  rapidis  devehat  ')  amnis  aquis. 
Saucte,  veni,  tecumque  feras,  quicunque  sapores, 

Quicunque  et  cantus  corpora  fessa  levant; 
Neu  iuvenem  torque,  metuit  qui  fata  puellae 

Votaque  pro  domina  vix  numeranda  facit. 
Interdum  vovet,  interdum,  quod  langueat  illa, 

Dicit  in  aeternos  aspera  verba  deos. 
Pone,  metum  Cerinthe:  deus  non  laedit  amantes. 

Tu  modo  semper  ama,  salva  puella  tibi  est. 
Nil  opus  est  fletu :  lacrimis  erit  aptius  uti, 

Si  quando  fuerit  tristior  illa  tibi. 
At  nunc  tota  tua  est,  te  solum  candida  secum 

Cogitat,  et  frustra  credula  turba  sedet  ^). 
Phoebe,  fave :  laus  magna  tibi  tribuetur  in  uno 

Corpore  servato  restituisse  duos. 
lam  celeber,  iam  magnus  '')  eris,  cum  debita  reddet 

Certatim  sanctis  laetus  uterque  focis. 
Tum  te  felicem  dicet  pia  turba  deorum, 

Optabunt  artes  et  sibi  quisque  tuas. 


1)  Devehat  v.  p.  13. 

2)  I)e  horum  verbonira  sensu  v.  p.   14. 

3)  V.   j).  14  sq. 

IV, 


Qui  milii  te,  Cerinthe,  dies  tledit,  liic  iiiilii  sanctus 

Atque  inter  festos  semper  liabendus  orit. 
Te  nascente  novum  Parcae  cecinere  puellis 

Servitium  et  dederunt  regna  superba  tibi. 
Uror  ego  ante  alias:  iuvat  hoc,  Cerinthe,  quod  uror, 

Si  tibi  de  nobis  mutuus  ignis  adest. 
Mutuus  adsit  amor,  per  te  dulcissima  furta 

Perque  tuos  oculos  per  Geniumque  rogo. 
Alme  ')  Geni,  cape  dona  -)  libens  votisque  faveto, 

Si  modo,  cum  de  me  cogitat,  ille  calet. 
Quod  si  forte  alios  iam  nunc  suspirat  amores, 

Tunc  precor  infidos,  sancte,  relinque  focos. 
Nec  tu  sis  iniusta,  Venus:  vel  serviat  aeque 

Vinctus  uterque  tibi,  vel  mea  vincla  leva. 
Sed  potius  valida  teneamur  uterque  catena, 

Nulla  queat  posthac  quam  '')  soluisse  dies 
Optat  idem  iuvenis  quod  nos,  sed  tectius  optat: 

Nara  pudet  haec  illum  dicere  verba  palam. 
At  tu,  Natalis,  quouiam  deus  omnia  sentis, 

Annue :  quid  refert,  clamne  palamne  roget? 


1)  V.  p.  16. 

2)  V.  p.  16. 

3)  V.  p.  17. 

IV,  6 

Natalis  Iiino,  sauctos  cape  turis  honores, 

Quos  tibi  (lat  tenera  docta  puella  manu. 
Culta  ')  tibi  est  hodie,  tibi  se  laetitissima  compsit, 

Staret  ut  ante  tuos  conspicienda  focos. 
Illa   quidem  ornandi  causas  tibi,  diva,  relegat: 

Est  tamen  occulte  cui  placuisse  velit. 
A  tu,  sancta,  fave,  neu  quis  divellat  amantes, 

Sed  iuveni  quaeso  mutua  vincla  para. 
Sic  bene  compones :  ulli  ^)  non  ille  puellae 

Servire  aut  cuiquam  dignior  illa  viro. 
Nec  possit  cupidos  vigilans  deprendere  custos  ^), 

Fallendique  vias  mille  ministret  Amor. 
Annue  purpureaque  veni  perlucida  palla: 

Ter  tibi  fit  libo,  ter,  dea  casta,  mero. 
Praeeipiat  **)  natae  mater  studiosa  quid  optet  '') 

Illa  aliud  tacita,  iam  sua  "^),  mente  rogat. 
Uritur,  ut  celeres  urunt  altaria  flammae, 

Nec  liceat  quamvis,  sana  fuisse  velit, 
Diva  veni  placida  '),  ut,  veniet  cum  proximus  annus, 

Hic  idem  votis  iam  vetus  adsit  ^)  Amor. 


1)  V.  p.  18. 

2)  y.  p. 

19. 

3)  V.  p.  20. 

4)  V.  p. 

20  sq 

B)  V.  p.  21. 

fi)   V.   p. 

21. 

7)  Sic,  ad  incitas  redactus,  edidi, 

V.  p.  22  sq. 

8)  V.  p.  22. 

SULPICIAE   EPISTOLIA 
QUIBUS   AD    CANTANDOS   SULPICIAE   CERINTIIIQUE   AM0UE8 

TIBULLUS 

USUS   EST 

(in  editionibus  TibuUi  IV,  7—12). 

L 

IV,  8  ") 

Invisus  natalis '-)  adest,  qui  rure  molesto 

Et  sine  Gerintlio  tristis  agendus  erit. 
Dulcius  urbe  quid  est?  an  villa  sit  apta  puellae 

Atque  Arretini  frigidus  amnis  agri^)? 
lam,  nimium  Messala  mei  studiose,  quiescas 

Non  tempestiva  est,  saeve  propinque,  via  *) 
Hic  animum  sensusque  meos  abducta  relinquo, 

Arbitrio  quamvis  ^)  non  sinis  esse  meo. 


IV,  9 


II. 


Scis  iter  ex  animo  sublatum  triste  puellae? 

Natali  Romae  iam  licet  esse  suo  "^), 
Omnibus  ille  dies  nobis  genialis  ')  agetur  ^), 

Qui  nec  opiuanti  nunc  tibi  forte  venil. 


1)  De  mutato  epistoliorum  ordine  v.  p.  29. 

2)  Ipsius  Sulpiciae  v.  p.  30. 

3)  Arretini  —  agri  v.  p.  30. 

4)  De  hoc  versu  cf.  p.    30.  sq. 

5)  qttamvis  v.  p.  31. 

6)  suo  V.  p.  31. 

7)  V.  p.   31  sq. 

8)  agetur  v.  p.  32. 

III. 

IV,  10 

Gratum  est,  secunis  multum  qaod  iam  tibi  de  me 
Promittis  ')  subito  ne  -)  male  inepta  cadam. 

Sit  tibi  cura  togae  potior  pressumque  quasillo  ^) 
Scortum  quam  Servl  filia  Sulpicii  *) 

Solliciti  sunt  pro  nobis,  quibus  illa  doloris, 
Ne  cedam  ig-noto  maxima  causa  toro  ''). 


IV. 

IV,  11 

Estne  tibi,  Cerinthe,  tuae  pia  cura  puellae 
Quod  mea  nunc  vexat  corpora  fessa  calor? 

Ah,  ego  non  aliter  tristes  evincere  ^*)  morbos 
Optarim,  quam  te  si  quoque  ^)  velle  putem. 

At  mihi  quid  prosit  morbos  evincere  quom  tu 
Nostra  potes  lento  pectore  ferre  mala? 


1)  Promittis  v.  p.  33. 

2)  ne  dc  structura  irnpedita  v.  p.   33. 

3)  pressum  qnasillo:  iocutio  parum  apta  v.  p.  31. 
4  Snlpicii  v.  p.  34 

5)  De  impedita  huius  loei  structura  v.  p.  34. 

6)  De  locutione  parum  apta  v.  p.  35. 

7)  De  ordine  verborum  turbato  v.  p.  35. 


r><} 


V. 

IV,  12 

Ne  tibi  siiu,  mea  lux,  aeque  iain  fervida  cura, 
Ac  videor  paucos  ante  fuisse  dies, 

Si  quicquam  tota  commisi  stulta  iuveuta 
Cuius  me  fatear  poenituisse  magis, 

Hesterna  quam  te  solum  quod  nocte  reliqui, 
Ardorem  cupiens  dissimulare  meum. 


IV,  7 


VI. 


Tandem  veuit  amor,  qualem  texisse  pudori 

Quam  nudasse  alicui  sit  mihi  fama  magis  '). 
Exorata  meis  illum  Cytherea  Camenis 

Attulit  in  nostrum  deposuitque  sinum. 
Exsolvit  promissa  Venus :  mea  gaudia  narret, 

Dicetur  si  quis  nou  habuisse  sua. 
Non  ego  signatis  quicquam  mandare  tabellis 

Ne  ^)  legat  id  nemo  quam  meus  ante  velim, 
Sed  ^)  peccare  iuvat,  vultus  compouere  famae 

Taedet:  cum  digno  digna  fuisse  ferar. 


1)  De  contorta  huius  loci  structura  v.  p.  38. 

2)  Ue  negativa  particula  abundanti  v.  p.  39. 

3)  De  hac  particula  metri  causa  aJhibita  v.  p.  39. 


KX  OFriCIMA  TIPOORAPHICA    BT  BIBUOPOUO  <IUAK  ANTEHAC  K.  I.  BBILUI  yUKEUNT. 


PA 

6787 

A3 

1911 


Tibullus,  Albius 

Flos  delibatus  Elegiae 
Romanae 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


) 


